title: HMCS Annapolis

text: Vuoden 1942 alussa alukselle asennettiin tyypin 271 merivalvontatutka ja sukellusveneentorjuntaheitin Hedgehog. Alus avusti 13. syyskuuta "HMS Witchin" kanssa saattuetta ON127, joka oli joutunut Saksan laivaston sukellusveneiden maaliksi. Se avusti 18. joulukuuta "USS Colen" ja "USS Dallasin" kanssa saattuetta ON153, joka oli joutunut sukellusveneryhmä Raufboldin kohteeksi.


title: HMCS Annapolis

text: "HMCS Annapolis" siirrettiin kesäkuussa 1943 8. saattajaryhmään, jossa se palveli paikallissaattajana, kunnes se siirrettiin 10. saattajaryhmään helmikuussa 1944 saakka. Aluksen saattuetehtävät vähenivät uusien alusten saapuessa palvelukseen, ja se siirrettiinkin toukokuussa Halifaxiin koululaivaksi.


title: HMCS Annapolis

text: Toukokuussa 1945 tehtiin päätös aluksen poistamisesta palveluksesta. "HMCS Annapolis" tehtävät Halifaxissa päättyivät 4. kesäkuuta. Alus poistettiin palveluksesta 15. kesäkuuta ja se sijoitettiin poistolistalle. Alus myytiin 21. kesäkuuta Boston Iron and Metal Corporationille. Se lähti seuraavana päivänä hinattuna romutettavaksi Bostoniin Massachusettsiin.


title: HMCS Annapolis

text: Aluksen laivakello on Annapolis Royalin kaupungissa Nova Scotiassa.


title: Dart (ohjelmointikieli)

text: Dart on Googlen kehittämä ohjelmointikieli, joka on suunniteltu web-sovellusten tekemiseen. Se julkistettiin 10. lokakuuta 2011 käydyssä GOTO-konferenssissa Aarhusissa.


title: Dart (ohjelmointikieli)

text: Dart on vaihtoehto JavaScriptille.


title: Syyskuun kyy

text: Syyskuun kyy on suomalaisen muusikko ja lauluntekijä Lauri Tähkän ensimmäinen soolosingle, joka julkaistiin 5. syyskuuta 2011. Kappale sisältyy hänen lokakuussa 2011 julkaistulle ensimmäiselle soolouransa studioalbumilleen "Polte". Tähkä työsti kappaletta vuoden.


title: Syyskuun kyy

text: Musiikkivideon kappaleeseen on ohjannut Jukka Salo. Video on kuvattu Helsingin Vasikkasaaressa sijaitsevassa vanhassa öljysäiliörauniossa.


title: Syyskuun kyy

text: Single debytoi Suomen virallisen listan sijalla 12. Parhaimmillaan se on ollut listan sijalla yhdeksän.


title: Karhuvuoren koulu

text: Karhuvuoren koulu on peruskoulu Karhuvuoren kaupunginosassa Kotkassa. Koulussa toimivat vuosiluokat 6–9 ja sen oppilasmäärä on noin 450 (2016).


title: Karhuvuoren koulu

text: Karhuvuoren vanha koulurakennus valmistui vuonna 1973. Samassa rakennuksessa toimi myös Karhuvuoren kirjasto. Koulussa oli homeongelma ja koululaiset joutuivat siirtymään evakkoon Jylpyn ammattikorkeakoulun tiloihin syyskuussa 2012. Vanha koulurakennus purettiin vuonna 2014


title: Karhuvuoren koulu

text: Uusi koulurakennus valmistui joulukuussa 2015 ja avattiin tammikuussa 2016. Samassa yhteydessä avattiin Karhuvuoren kirjasto uusissa tiloissa koulurakennuksen päädyssä. Koulun rakentamiskustannukset arvioitiin etukäteen 13,6 miljoonaksi euroksi. Uuteen kouluun ei rakennettu liikuntasalia, sillä aivan koulun naapurissa on urheilutalo. Koulun vihkiäiset ovat 25. marraskuuta 2016. Koulurakennuksessa toimii myös nuorisotila Welho.Uuden koulurakennuksen takana on värikartta, jonka värit kaatuvat koulun sisätiloihin. Koko koulu on sisustettu ja rakennettu värikkäästi.


title: Linotype

text: Linotype on saksalais-amerikkalaisen Ottmar Mergenthalerin kehittämä ensimmäinen automatisoitu ladontamenetelmä eli latomakone.


title: Linotype

text: Latomakoneen myötä kirjapainotaidossa tapahtui suuri mullistus. Siihen asti latojat olivat kirjapainossa laittaneet kirjakkeet eli kirjasimet yksitellen käsin painolevyihin, mikä oli hyvin hidasta ja työlästä. Mergenthaler esitteli koneensa "New York Tribunen" kustantajille 1886. Kone teki seitsemän ammattitaitoisen latojan työn kooten painolevylle näppäinkomentojen avulla kirjakkeista muodostuvan tekstirivin, ”a line o’ type”. Tästä menetelmä sai nimen Linotype.


title: Linotype

text: Latojat vastustivat aluksi kiihkeästi latomakoneita, mikä hidasti Linotypen yleistymistä. Kehitys ei kuitenkaan ollut pysäytettävissä. Latomakone teki mahdolliseksi muutaman kolikon hintaiset sanomalehdet ja tavallisten ihmisten ostettavissa olevat kirjat ja edisti näin merkittävästi lukutaidon kehittymistä.


title: Linotype

text: Kun kirjoituskone oli 1870-luvulla tullut markkinoille, syntyi ajatuksia painokoneen painolaattojen latomisesta samoin menetelmin. Näin tekivät James O. Clephane (1842–1910) ja Charles T. Moore (1847–1910), jotka kehittivät konetta oikeuden pöytäkirjojen painatuksen nopeuttamiseksi. Heidän koneensa toteutus oli kuitenkin varsin alkeellinen, ja he pyysivät apua kellosepän koulutusta saaneelta Mergenthalerilta. Häneltä kului kahdeksan vuotta muuttaa prototyyppi toimivaksi koneeksi, jossa kirjoitinnäppäimistö oli yhdistetty kirjasinrivin tuottavaan metallivalukoneistoon. Mergenthaler patentoi koneen vuonna 1884.


title: Linotype

text: Linotype-latomakoneessa kirjasinmerkkejä kutsutaan matriiseiksi. (Termiä ei pidä sekoittaa niin ikään kohopainossa käytettyihin pahvimatriiseihin, ks. Stereotypia.) Kirjainmatriiseja on koneen päällä makasiinissa omissa lokeroissaan. Tekstirivi kootaan merkki merkiltä pudottamalla makasiinin lokeroista matriiseja, jotka liukuvat peräkkäiseksi jonoksi. Kirjoitusmerkkien valinta tehdään kirjoituskoneen qwerty-näppäimistöstä poikkeavan näppäimistön avulla, jossa kirjasimet ovat esiintymistiheytensä mukaisessa järjestyksessä englannin kielen mukaan (ETAOINSHRDLU). Näppäimen painallus avaa kyseisen merkin matriiseja sisältävän lokeron pohjassa olevan portin niin, että yksi matriisi pääsee putoamaan ohjauskanavaan ja etenemään tekstirivin jatkoksi.


title: Linotype

text: Välilyönnin kohdalla riviin syötetään erikoinen pala joka koostuu kahdesta vastakkaisesta kiilasta. Kone puristaa nämä mahdollisimman mataliksi kun rivi syötetään muottiin. Tällöin välilyönnit leviävät paisuttamaan rivin muotin mittaiseksi ja koko rivin välit yhtä leveiksi. Jos pelkät välilyönnit eivät riitä, riviä pitää täydentää käsin asetettavilla täydennyspaloilla. Jos muottiin syötetään liian lyhyt rivi, tapahtuu "ruiskaus" jossa sulaa valumetallia pääsee karkaamaan muotista. Tämä aiheuttaa usein suhteellisen pitkän katkoksen toimintaan sillä jäljet on siivottava huolellisesti, mm. estettävä valumetallin rippeiden joutuminen matriisikanaviin. Myös koneen käyttäjä on silloin vaarassa saada palovammoja.


title: Linotype

text: Myös erikoismerkit ladottiin riviin käsin.


title: Linotype

text: Matriisirivin valmistuttua kone valaa lyijy, tinan ja antimonin seoksesta (ns. kirjasinmetalli) metallipalikan, jonka yhdellä sivulla on matriisirivin käänteiskuvana syntynyt kohokuva tekstirivistä. Näitä palikoita kootaan allekkain jatkuvaksi tekstiksi. Yhtä valettua riviä voidaan käyttää noin 300 000 suuruiseen painokseen painolaadun kärsimättä.


title: Linotype

text: Ladotuista riveistä voidaan myös painaa puolikovaan pahviin negatiivinen jäljennös, johon voidaan jälleen valaa kirjasinmetallista ohut kerros. Tämän tyyppistä painolaattaa voidaan käyttää sekä laaka - että rumpupainokoneissa. Kopioita saatetaan tehdä näin useita jolloin samaa työtä voidaan painaa useammassa koneessa yhtäaikaisesti. Käytetyt rivit ja laatat sulatetaan ja käytetään uusien kappaleiden valamiseen.


title: Linotype

text: Linotype-kone myös purkaa matriisirivit ja palauttaa matriisit makasiiniin omiin lokeroihinsa. Tämän mahdollistaa matriisien toisessa päässä oleva hammastus, josta kukin matriisi tunnistetaan. Hihnakuljetin nostaa matriisit yksi kerrallaan purettavasta rivistä koneen yläosaan, jossa ruuvikuljetin kuljettaa matriiseja vaakasuunnassa uurrettua tankoa pitkin. Tangon uurteissa on katkoksia ja matriisin hampaissa vastaavia aukkoja, joiden osuessa kohdakkoin matriisi putoaa alla olevaan kanavaan. Erikoismerkit ovat täysin hammastettuja ja tulevat koko tangon pituudelta makasiinin yli, pudoten omaan lokeroonsa. Kone kerää myös välilyöntipalat erikseen, venyttää ne lähtöpituuteen ja pudottaa omaan laatikkoonsa.


title: Ruonalan koulu

text: Ruonalan koulu on peruskoulu Kotkassa Ruonalan kaupunginosassa. Koulussa toimivat vuosiluokat 1–5 ja sen oppilasmäärä on noin 200 (2013).


title: Kartio (sukunimi)

text: Kartio on sukunimi:


title: Cecilia

text: Cecilia on latinalaisperäinen naisen etunimi, joka johtuu sokeaa tarkoittavasta latinan sanasta "caecus".. Kristityissä maissa nimen on tehnyt suosituksi varhaiskristillinen, mahdollisesti legendaarinen marttyyri Pyhä Cecilia, joka tunnetaan muusikoiden, erityisesti kirkkomusiikin ja urkujen suojeluspyhimyksenä.


title: Cecilia

text:
Cecilian nimipäivä on suomenruotsalaisen ja vuodesta 2020 lähtien myös suomenkielisen kalenterin mukaan 22. marraskuuta, joka on
myös Pyhän Cecilian muistopäivä katolisessa pyhimyskalenterissa. Suomenkielisessä kalenterissa samalle päivälle on jo aikaisemmin sijoitettu nimen suomalaiset mukaelmat Silja ja Selja.


title: Cecilia

text: Suomessa nimi Cecilia on Väestörekisterikeskuksen tietojen mukaan annettu 1800-luvun lopulta vuoden 2009 loppuun mennessä 5956 naiselle sekä alle kymmenelle miehelle.


title: HMCS Columbia

text: HMCS Columbia (viirinumero I49) oli toisessa maailmansodassa palvellut Kanadan laivaston Town-luokan hävittäjä.


title: HMCS Columbia

text: Sen köli laskettiin 30. maaliskuuta 1918 Newport News Shipbuilding and Drydock Companyn telakalla Newport Newsissä Virginiassa ja alus laskettiin vesille 4. heinäkuuta Yhdysvaltain laivaston Newport-luokan tyypin C aluksena "USS Haraden" kumminaan kapteeni Jonathan Haradenin lapsenlapsi Mabel B. Stephens. Alus liitettiin Yhdysvaltain laivastoon 7. kesäkuuta 1919 Norfolkin laivastontelakalla ensimmäisenä päällikkönään komentajakapteeni R. H. Booth.


title: HMCS Columbia

text: "USS Haraden" liitettiin Eurooppaan sijoitettuun Yhdysvaltain laivaston osastoon. Alus varustettiin Newportisa ennen lähtöä New Yorkista 30. kesäkuuta 1919 Adrianmerelle. Alus saapui Spalatoon Dalmatian rannikolle 28. heinäkuuta, mistä käsin se osallistui Itävallan kanssa tehtyjen aselepoehtojen valvontaan. Alus oli myös tukikohta-aluksena Triestessä ja Fiumessa, minkä lisäksi se osallistui erilaisiin laivastoharjoituksiin. Alus lähti 23. lokakuuta 1919 Norfolkin laivastotukikohtaan, jonne se saapui 18. marraskuuta.


title: HMCS Columbia

text: Alus lähti 7. huhtikuuta 1920 Norfolkista Charlestoniin Etelä-Carolinaan, jossa se palveli alueen reserviviirikön kanssa aina 15. maaliskuuta 1921 saakka. New Yorkissa tehdyn huollon päätyttyä 2. toukokuuta alus lähti Newportiin, jossa se palveli Uuden Englannin rannikolla koululaivana. Alus palasi Charlestoniin 12. lokakuuta, mistä se siirtyi edelleen Philadelphiaan 10. huhtikuuta.


title: HMCS Columbia

text: "USS Haraden" siirrettiin 17. heinäkuuta 1922 reserviin Philadelphiassa. Maailmanpoliittisen tilanteen kiristyessä alus palautettiin Philadelphiassa palvelukseen 4. joulukuuta 1939. Koeajojen ja Guantanamonlahdella pidetyn koulutusjakson jälkeen alus aloitti puolueettomuuden valvonnan aluksi Kuuban vesillä ennen siirtymistä Newportiin 6. maaliskuuta 1940. Aluksen valvonta-alueena oli Block Islandilta Nantucketin suulle. Partioinnin osana alus teki kolme koulutuspurjehdusta Chesapeakenlahdelle.


title: HMCS Columbia

text: Yhdysvaltain ja Britannian hallituksen 3. syyskuuta 1940 tekemän lend lease -sopimuksen nojalla alus päätettiin siirtää Britannian kuninkaalliselle laivastolle. Se saapui 7. syyskuuta Bostoniin, josta se lähti 18. syyskuuta edelleen Halifaxiin. Alus poistettiin 24. syyskuuta Yhdysvaltain laivaston palveluksesta ja vielä samana päivänä se liitettiin Britannian kuninkaalliseen laivastoon. Alus päätettiin edelleen siirtää Kanadan laivastolle nimellä "HMCS Columbia".


title: HMCS Columbia

text: "USS Haraden" luovutettiin 24. syyskuuta 1940 Halifaxissa Britannian kuninkaalliselle laivastolle, jolloin sen miehistöksi tuli kanadalaisia. Aluksen nimenä oli aluksi "HMCS Haraden". Alus palveli Halifaxissa, kunnes se määrättiin tammikuussa 1941 telakalle Britteinsaarille.


title: HMCS Columbia

text: Alus lähti 15. tammikuuta Britteinsaarille todennäköisesti saattueetta suojaten. Helmikuussa alus siirrettiin Devonportin telakalle, jossa sille tehtiin asennettiin saattajan tarvitsemat järjestelmät. Telakalta palvelukseen palattuaan maaliskuussa alus liittyi läntisen alueen saattajiin ja se liitettiin 4. saattajaryhmään.


title: HMCS Columbia

text: "Columbia" määrättiin toukokuussa palaamaan Kanadaan St. Johniin koottavaan Newfoundlandin saattajaosastoon (). Kesäkuussa alus siirtyi Kanadaan aloittaen saattuepalveluksen. Se oli saattajana tammikuuhun 1942 saakka, jolloin alus siirrettiin Halifaxin telakalle huoltoon.


title: HMCS Columbia

text: Palvelukseen palattuaan alus siirrettiin läntiseen saattajaosastoon (), jonka osana se suojasi Kanadan satamien välisiä saattueita. Kanadan saattajaryhmä 4:n suojaaman saattueen SL107 jouduttua sukellusveneiden maaliksi Islannin eteläpuolella, alus määrättiin avustamaan taistelussa 24. lokakuuta.


title: HMCS Columbia

text: Alus avusti tammikuussa 1943 St Johnsin ja Bostonin välillä touvinsa katkaissutta ja tuuliajolle joutunutta "HMCS Caldwellia". "Columbia" otti aluksen hinaukseen ja hinasi sen Halifaxiin telakalle. "Columbia" siirrettiin 1. helmikuuta St Johnsissa telakalle, mistä se palasi palvelukseen toukokuussa jatkaen WLEF:n mukana saattueiden suojaamista.


title: HMCS Columbia

text: "Columbia" siirrettiin kesäkuussa Kanadan saattajaryhmä W4:ään, josta se siirrettiin joulukuussa W10:een. Alus ajoi Moretoninlahdella karille 25. helmikuuta 1944, jolloin sen keula vaurioitui. Alus oditti telakalle pääsyä, kunnes sen vauriot korjattiin tilapäiskorjauksena Bay Bullsilla. Se kuitenkin korjauksesta huolimatta poistettiin palveluksesta ja alus hinattiin syyskuussa varastolaivaksi Liverpooliin. Alus poistettiin palveluksesta 12. kesäkuuta 1945 Sydneyssä ja se asetettiin poistolistalle. Alus myytiin International Iron and Steelille romutettavaksi. Hylky hinattiin elokuussa Hamiltoniin, jonne se saapui 9. elokuuta.


title: Tunisian työväenpuolue

text: Tunisian työväenpuolue (, ), ennen Tunisian työväen kommunistinen puolue, on tunisialainen puolue. Puolue perustettiin 1986 ja rekisteröitiin virallisesti 2011. Puolueen johtaja ja puoluesihteeri on Hamma Hammami.


title: Tunisian työväenpuolue

text: Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai kolme paikkaa.


title: NBA:n varaustilaisuus 1984

text: Vuoden 1984 järjestettiin 19. kesäkuuta 1984 Madison Square Gardenissa. Vuoden 1984 varaustilaisuutta pidetään yhtenä historian parhaimmista, sillä monet tilaisuuden pelaajista tulivat valituiksi tähdistöotteluihin ja Hall of Fameen.


title: HMCS Hamilton

text: HMCS Hamilton (viirinumero I24) oli toisessa maailmansodassa palvellut Kanadan laivaston Town-luokan hävittäjä.


title: HMCS Hamilton

text: Sen köli laskettiin 17. elokuuta 1918 Bethlehem Steelillä Fore Riverillä Yhdysvaltain laivaston Newport-luokan hävittäjänä "USS Kalkina" ja alus laskettiin vesille 24. joulukuuta. Se otettiin Yhdysvaltain laivaston palvelukseen 29. maaliskuuta 1919 ja alus palveli Euroopassa aina vuoteen 1920 saakka. Yhdysvaltoihin palattuaan alus oli koululaivana, kunnes se siirrettiin reserviin Philadelphiaan.


title: HMCS Hamilton

text: "USS Kalk" palautettiin Yhdysvaltain laivaston palvelukseen kesäkuussa 1940 valvomaan maan puolueettomuutta.


title: HMCS Hamilton

text: Alus siirrettiin 23. syyskuuta Britannian kuninkaalliselle laivastolle 3. syyskuuta allekirjoitetun laivoja tukikohdista sopimuksen nojalla säilyttäen nimensä "HMS Kalk". Sille siirtyi 24. syyskuuta brittimiehistö ja alus nimettiin Halifaxissa "HMS Hamiltoniksi".


title: HMCS Hamilton

text: Alus lähti 1. lokakuuta Halifaxista Newfoundlandin kautta Britteinsaarille. Se saapui 4. lokakuuta St. Johnsiin, jossa se kolaroi sisaraluksensa "HMS Georgetownin" kanssa kummankin aluksen vaurioituessa pahoin. Aluksen korjaus määrättiin tapahtuvaksi St. Johnsissa New Brunswickissä, jonne se hinattiin. Alusta vesille laskettaessa 26. lokakuuta se otti pohjaan vaurioituen uudelleen.


title: HMCS Hamilton

text: Alus odotti vuoden lopun telakkapaikkaa ja se poistettiin kuninkaallisen laivaston alusluettelosta. Aluksen miehistö siirrettiin muille aluksille.


title: HMCS Hamilton

text: Vuoden 1941 alkupuoliskon alus oli telakalla korjattavana. Se otettiin 6. heinäkuuta 1941 Kanadan laivaston palvelukseen nimettynä "HMCS Hamiltoniksi". Alus aloitti 12. heinäkuuta operationaalisen palveluksen läntisessä saattajaosastossa () St. Johnsissa koeajojen päätyttyä. Alus kolaroi elokuussa Alankomaiden laivaston sukellusveneen "Hr. Ms. O15":n kanssa Halifaxissa.


title: HMCS Hamilton

text: "HMCS Hamilton" siirrettiin telakalle korjattavaksi, mistä se palasi palvelukseen lokakuussa. Alus aloitti palveluksensa Halifaxin ja Newfoundlandin välisten saattueiden suojana. Sillä oli runsaasti erilaisia konehuonevikoja, joita jouduttiin toistuvasti korjaamaan telakoilla.


title: HMCS Hamilton

text: Heinäkuussa 1943 aluksella jatkuvat viat estivät sen käytön ja se poistettiin palveluksesta elokuussa. Alus siirrettiin koululaivaksi "HMCS Cornwallisiin" Halifaxiin.


title: HMCS Hamilton

text: Euroopan sotatoimien päätyttyä toukokuussa 1945 alus sijoitettiin poistolistalle. Se myytiin kesäkuussa Boston Iron and Metal Companylle Baltimoreen romutettavaksi. Alus poistettiin 8. kesäkuuta alusluettelosta ja sen varastot tyhjennettiin. Hinaaja "Foundation Security" hinasi "HMCS Hamiltonin" ja "HMCS St. Francisisin" Baltimoreen. Alukset törmäsivät 14. heinäkuuta yhdysvaltalaiseen kauppalaivaan "Winding Gulfiin". Törmäyksessä hinausvaijeri katkesi ja hinauksessa olleet alukset joutuivat tuuliajolle. Yhdysvaltain rannikkovartioston "USCG Hornbeam" hinasi toisen hylyn Baltimoreen, mutta toinen ajautui rantaan Sakonnet Pointissa Rhode Islandilla.


title: HMCS Niagara

text: HMCS Niagara (viirinumero I57) oli toisessa maailmansodassa palvellut Kanadan laivaston Town-luokan hävittäjä.


title: HMCS Niagara

text: Yhdysvaltain laivasto tilasi Wickes-luokan (Newport-luokan tyypin C) aluksen "USS Thatcherin" (Destroyer No. 162 ja runkonumero DD-162) Bethlehem Shipbuildin Corporationin Fore Riverin telakalta, Quincystä Massachusettsista. Sen köli laskettiin 8. helmikuuta 1918 ja alus laskettiin vesille 31. elokuuta kumminaan kontra-amiraali Thatcherin jälkeläinen neiti Doris Bentley. Alus liitettiin Yhdysvaltain laivastoon 14. tammikuuta 1919 ensimmäisenä virkaatekevänä päällikkönään komentajakapteeni Henry M. Kiefer. Aluksen varsinainen päällikkö komentajakapteeni Francis W. Rockwell otti aluksen vastaan 25. tammikuuta.


title: HMCS Niagara

text: Vastaanottotestien päätyttyä "USS Thatcher" palveli Yhdysvaltain Atlantin laivastossa keväästä 1919 alkaen. Alus oli sijoitettuna pelastusalukseksi toukokuusta 1919 alkaen Atlantin ylilentäneiden NC-lentoveneiden turvana. Newfoundlandin ja Azorien välille oli perustettu 20 valvonta- ja pelastuspistettä ja alus oli pisteessä 9 vuorotellen sisaralustensa "USS Walkerin" ja "USS Crosbyn" kanssa. Alus otti radio- ja näköyhteyden lentoveneisiin, jotka jatkoivat matkaansa Lissaboniin Portugaliin.


title: HMCS Niagara

text: Operaatiosta vapauduttuaan alus palasi normaaliin rauhanajan palvelukseen koulutukseen Yhdysvaltain itärannikolle, josta se siirrettiin länsirannikolle Yhdysvaltain Tyynenmeren laivastoon syksyllä 1921. "USS Thatcher" osallistui koulutukseen ja harjoituksiin San Diegon edustalla, kunnes se poistettiin San Diegossa palveluksesta 7. kesäkuuta 1922.


title: HMCS Niagara

text: Alus makasi ankkuroituna San Diegossa aina kesään 1939 saakka. Toisen maailmansodan alettua Euroopassa Saksan aloitettua hyökkäyksensä Puolaan 1. syyskuuta 1939 Yhdysvallat päätti nostaa valmiuttaan. "USS Thatcher" palasi palvelukseen 18. joulukuuta San Diegossa päällikkönään komentajakapteeni Henry E. Richter aloittaen länsirannikolla koeajot ja kouluttautumisen.


title: HMCS Niagara

text: Alus siirrettiin Atlantille seuraavana keväänä ja se läpäisi Panaman kanavan 1. huhtikuuta 1940. Alus aloitti puolueettomuuden valvonnan sekä jatkoi koulutusta itärannikolla ja Meksikonlahdella läpi kesän. Euroopan tilanteen muuttuessa Ranskan luhistumisen ja Italian sotaan liittymisen jälkeen sekä Britannian kuninkaallisen laivaston saattajiksi kelpaavien alusten kärsittyä merkittäviä tappioita Norjan rannikolla sekä Dunkerquen evakuoinnissa Britannian pääministeri Winston Churchill pyysi Yhdysvalloilta apua.


title: HMCS Niagara

text: Yhdysvaltain presidentti Roosevelt tarjosi viittäkymmentä hävittäjää maksuna tukikohdista Karibianmerellä. "USS Thatcher" merkittiin luovutettavaksi ja se irrotettiin Atlantin laivueen hävittäjäviirikkö 69:stä siirrettäväksi Kanadan laivastolle. Alus saapui viiden sisaraluksensa kanssa 20. syyskuuta Halifaxiin Nova Scotiaan, jossa se poistettiin 24. syyskuuta Yhdysvaltain laivaston palveluksesta. Alus poistettiin Yhdysvaltain alusluettelosta vasta 8. tammikuuta 1941.


title: HMCS Niagara

text: Alus liitettiin 24. syyskuuta 1940 Kanadan laivastoon mahdollisesti nimellä "HMCS Thatcher" ennen alusten virallista nimeämistä, jolloin sen nimeksi tuli "HMCS Niagara".


title: HMCS Niagara

text: Alus palveli lokakuun paikallissaattajana Halifaxissa, kunnes se määrättiin Britteinsaarille muutostöitä varten. Alus siirrettiin 30. marraskuuta Devonportin telakalle, mistä se palasi palvelukseen maaliskuussa 1941 liitettynä 4. saattajaryhmään () suojaamaan läntisen reitin () alaisia saattueita. Syynä tähän oli Newfoundlandin saattajaosaston () kokoamisen viiveet.


title: HMCS Niagara

text: "HMCS Niagara" lähti toukokuussa länteen matkanneen saattueen suojana St. Johnsiin Newfoundlandiin liittyäkseen perustettuun NEF:iin, jossa se aloitti palveluksensa. Alus saattoi 28. elokuuta yhdessä "HMS Burwellin" ja neljän sukellusveneentorjuntatroolarin kanssa antautuneen Saksan laivaston sukellusveneen "U570" Islantiin.


title: HMCS Niagara

text: Alus siirrettiin 15. syyskuuta Halifaxissa telakalle huoltoon, mistä se palasi palvelukseen 15. marraskuuta liittyen koeajojen päätyttyä läntiseen saattajaosastoon () suojaamaan Atlantin saattueita. Alus kärsi rakenteellisia vaurioita myrskyssä 12. tammikuuta 1942 ja se siirrettiin 14. tammikuuta Clydessä telakalle. Alus palasi 10. helmikuuta palvelukseen aloittaen matkansa St. Johniin liittyäkseen osastoonsa.


title: HMCS Niagara

text: Alus siirrettiin maaliskuussa läntiseen saattajaosastoon (). Se pelasti 9. maaliskuuta yhdysvaltalaisen rahtialuksen "Independence Hallin", joka oli haaksirikkoutunut 7. maaliskuuta ollessaan saattueessa SC73, eloonjääneet. Alus pelasti huhtikuussa kahdesta pelastusveneestä rahtialus "Rio Blancon" eloonjääneet. Huhtikuusta heinäkuuhun alus oli telakalla Halifaxissa.


title: HMCS Niagara

text: Palattuaan palvelukseen alus jatkoi palvelustaan WLEF:ssä, josta se siirrettiin toukokuussa 1943 kanadalaiseen saattajaosasto W2:een (). Alus oli tammi-helmikuussa 1944 telakalle ja se poistettiin maaliskuussa operatiivisesta käytöstä sekä siirrettiin torpedokoulutukseen Halifaxiin.


title: HMCS Niagara

text: "Niagara" poistettiin palveluksesta ja se sijoitettiin poistolistalle 15. syyskuuta 1945. Alus myytiin International Iron and Steelille romutettavaksi 27. toukokuuta 1946 ja se hinattiin Hamiltoniin, jonne alus saapui 12. joulukuuta 1947 romutettavaksi.


title: HMCS St. Clair

text: HMCS St. Clair (viirinumero I65) oli toisessa maailmansodassa palvellut Kanadan laivaston Town-luokan hävittäjä. Alus oli Yhdysvaltain laivaston "USS Williams" (DD108), joka oli luovutettu lend lease -sopimuksen mukaisesti Britannialle.


title: HMCS St. Clair

text: Yhdysvaltain laivasto tilasi aluksen San Franciscosta Kaliforniasta Bethelehem Shipbuilding Corporationin tytäryhtiöltä Union Iron Worksilta. Sen köli laskettiin 25. maaliskuuta 1918 ja alus laskettiin vesille 4. heinäkuuta kumminaan komentaja H. G. Leopoldin puoliso. Alus otettiin palvelukseen 1. maaliskuuta 1919 Mare Islandin laivastontelakalla Vallejossa Kaliforniassa ensimmäisenä päällikkönään komentaja Matthias E. Manly.


title: HMCS St. Clair

text: Koeajojen jälkeen alus lähti 5. kesäkuuta 1919 Newportista Rhode Islandilta yhdessä "USS Belknapin" kanssa Azoreille ja ne saapuivat Ponta Delgadaan 11. kesäkuuta, mistä "Williams" jatkoi yksin Gibraltarille saadakseen tiedot Adrianmeren miinoituksista. Miinatiedot toimitettiin itäisen Välimeren laivasto-osaston komentajalle (). Alus vieraili Spalatossa Jugoslaviassa, Gallipolissa Dardanelleilla ja Triestessä Italiassa, jossa se liittyi alueella olleeseen Yhdysvaltain laivasto-osastoon valvomaan aluetta.


title: HMCS St. Clair

text: Palattuaan 1. elokuuta Spalaton ja Gibraltarin kautta New York Cityyn alus liitettiin Tyynenmeren laivastoon. Aluksen runkonumeroksi määrättiin 17. heinäkuuta 1920 DD-108. Se palveli San Diegossa, kunnes alus poistettiin palveluksesta 7. kesäkuuta 1922 ja se siirrettiin reserviin.


title: HMCS St. Clair

text: Saksan hyökättyä syyskuussa 1939 Puolaan Yhdysvaltain presidentti Franklin D. Roosevelt julisti Yhdysvallat puolueettomaksi valtioksi, jolloin laivasto aloitti puolueettomuuden valvonnan itärannikolla ja Meksikonlahdella. Laivasto sai luvan palattuaa 77 reserviin sijoitettua hävittäjää palvelukseen ja näistä yhtenä "Williamsin", joka palasi palvelukseen 6. marraskuuta San Diegossa päällikkönään komentajakapteeni Louis N. Miller.


title: HMCS St. Clair

text: Mare Islandin laivastontelakalla tehdyn huollon jälkeen alus viipyi San Diegossa, kunnes se lähti 5. helmikuuta 1940 Panamaan. Alus läpäisi Panaman kanavan 16. helmikuuta oltuaan jonkin aikaa ankkurissa Balboassa, jossa sen miehistö miehitti partaat kunnianosoituksena Panaman kanava-alueen puolustusta tarkastamaan saapuneelle Rooseveltille. Alus saapui Key Westiin Floridaan 27. helmikuuta.


title: HMCS St. Clair

text: Alus osallistui puolueettomuuspartioinnin ohessa koulutuspurjehduksiin Atlantin laivaston hävittäjien mukana. Maaliskuussa alus oli sääasemana Bahamalla. Alus kuljetti 9. huhtikuuta Palmettoon Brittiläiseen Länsi-Intiaan meteorologeja ennen siirtymistään Guantanamonlahdelle Kuubaan. Palattuaan Key Westiin alus lähti 2. kesäkuuta Floridasta ja se saapui New Yorkiin 4. kesäkuuta. Alus teki kaksi reserviläisten koulutuspurjehdusta kesän aikana. Alus oli Bostonin laivastontelakalla huollettavana ennen lähtöään 18. syyskuuta Charlestownista Massachusettsista Kanadaan ja se saapui Halifaxiin Nova Scotiaan kaksi päivää myöhemmin.


title: HMCS St. Clair

text: Yhdysvaltain ja Britannian tekemän hävittäjiä tukikohdista -sopimuksen nojalla Yhdysvallat luovutti 50 hävittäjää muutettavaksi saattuepalvelukseen. Näistä kuusi luovutettiin suoraan Kanadan laivastolle, mistä "Williams" oli yksi. Alus teki kanadalaismiehistön tutustumispurjehduksen 20. syyskuuta. "Williams" poistettiin 24. syyskuuta palveluksesta ja se luovutettiin vielä samana päivänä Kanadan hallitukselle. Alus poistettiin Yhdysvaltain alusluettelosta 8. tammikuuta 1941.


title: HMCS St. Clair

text: Alus liitettiin Kanadan laivastoon 24. syyskuuta 1940 Halifaxissa, jossa se aloitti palveluksensa paikallissaattajana. Alus matkasi Britteinsaarille saattueen HX91 mukana ja se saapui Clydeen 11. joulukuuta. Muista Town-luokan aluksista poiketen aluksen huolto alkoi Clydessä eikä sitä siirretty Devonportin telakalle ennen kuin 12. tammikuuta. Aluksen muutostyöt saatiin päätökseen 17. maaliskuuta 1941.


title: HMCS St. Clair

text: Koulutuksen jälkeen "St. Clair" saattoi alkumatkan saattuetta WS7, jonka jälkeen alus liittyi Läntisen reitin alueen () 4. saattajaryhmään. Saksan laivaston taistelulaivan "Bismarckin" ollessa merellä "St. Clair" määrättiin etsintätehtäviin. Se oli hävittäjäosaston kanssa merellä etsimässä Saksan laivaston aluksia, kun osasto joutui 27. toukokuuta ilmahyökkäykseen. Hävittäjä "HMS Mashonaan" osui pommi, joka upotti aluksen. "St. Clair" ja "HMS Tartar" pelastivat uponneen aluksen eloonjääneet.


title: HMCS St. Clair

text: "St. Clair" palasi toukokuussa 1941 saattueen OB328 mukana Kanadaan. Alus saapui St. Johnin laivastoasemalle 7. kesäkuuta ja pian saavuttuaan se kolaroi satamaan ankkuroidun tankkeri "Clamin" kanssa. "St. Clair" siirrettiin Halifaxiin ja korjauksia jatkettiin edelleen St. Johnissa 23. kesäkuuta - 10. marraskuuta 1941, minkä jälkeen alus aloitti saattuetehtävät läntisen saattajaosaston mukana. Alus pelasti muun muassa norjalaisen tankkerin "MV Nyholtin" 23 eloonjäänyttä 27. tammikuuta 1942.


title: HMCS St. Clair

text: Alus oli Halifaxissa aina tammikuuhun 1944 saakka, jolloin se korvattiin uudella aluksella. Alus siirrettiin sukellusveneiden emälaivaksi Halifaxiin, jossa se palveli muun muassa sukellusveneiden maalina ja sukellusvenetorjuntamiehistöjen koulutuksessa. Elokuussa 1944 alus poistettiin palveluksesta ja siitä tehtiin Damage Control Schoolin koulutustila. Alus määritettiin loppuunkuluneeksi ja se myytiin romutettavaksi 5. maaliskuuta 1946.


title: HMCS St. Francis

text: HMCS St. Francis (viirinumero I93) oli toisessa maailmansodassa palvellut Kanadan laivaston Town-luokan hävittäjä.


title: HMCS St. Francis

text: Yhdysvaltain laivasto tilasi Clemson-luokan (Burnham-luokan tyypin A) aluksen "USS Bancroftin" (Destroyer No. 256 ja runkonumero DD-256) Bethlehem Shipbuildin Corporationin Fore Riverin telakalta, Quincystä Massachusettsista. Sen köli laskettiin 4. marraskuuta 1918 ja alus laskettiin vesille 21. maaliskuuta 1919 kumminaan neiti Mary W. Bancroft. Alus liitettiin Yhdysvaltain laivastoon 30. kesäkuuta 1919 ensimmäisenä päällikkönään komentajakapteeni Harvey S. Haislip.


title: HMCS St. Francis

text: "USS Bancroft" liitettiin koeajojen jälkeen Yhdysvaltain Atlantin laivastoon, jossa se oli normaalissa rauhanajan palveluksessa osallistuen koulutukseen ja harjoituksiin. Alus poistettiin palveluksesta alle viisi kuukautta palvelukseen oton jälkeen ja se sijoitettiin reserviin. Vain kunnossapidon edellyttämällä runkomiehityksellä varustettuna alus oli reservissä yli 30 kuukautta, jolloin se otettiin pois palveluksesta 11. heinäkuuta 1922. Alus sijoitettiin laituriin osaksi Philadelphian reservilaivastoa, jossa se viipyi seuraavat seitsemäntoista vuotta.


title: HMCS St. Francis

text: Toisen maailmansodan alettua Euroopassa Saksan aloitettua hyökkäyksensä Puolaan 1. syyskuuta 1939 Yhdysvallat päätti nostaa 6. syyskuuta valmiuttaan aloittaen puolueettomuuden valvonnan merialueillaan. Partiotehtävien vaatiessa lisää aluksia "USS Bancroft" palautettiin palvelukseen 18. joulukuuta päällikkönään luutnantti Ernest St. C. von Kleeck Jr. Alus liitettiin aluksi Läntisen Meksikonlahden partio-osastoon, jonka kotisatamana oli Galveston Texasissa.


title: HMCS St. Francis

text: Euroopan tilanteen muuttuessa Ranskan luhistumisen ja Italian sotaan liittymisen jälkeen sekä Britannian kuninkaallisen laivaston saattajiksi kelpaavien alusten kärsittyä merkittäviä tappioita Norjan rannikolla sekä Dunkerquen evakuoinnissa Britannian pääministeri Winston Churchill pyysi Yhdysvalloilta apua.


title: HMCS St. Francis

text: Yhdysvaltain presidentti Roosevelt tarjosi viittäkymmentä hävittäjää maksuna tukikohdista Karibianmerellä. "USS Bancroft" merkittiin luovutettavaksi. Alus saapui viiden sisaraluksensa kanssa 20. syyskuuta Halifaxiin Nova Scotiaan, jossa se poistettiin 24. syyskuuta Yhdysvaltain laivaston palveluksesta.


title: HMCS St. Francis

text: Alus liitettiin 24. syyskuuta 1940 Kanadan laivastoon mahdollisesti nimellä "HMCS Bancroft" ennen alusten virallista nimeämistä, jolloin sen nimeksi tuli "HMCS St. Francis".


title: HMCS St. Francis

text: Alus palveli Halifaxissa paikallissaattajana. Se osallistui 5. marraskuuta itään matkanneen saattueen HX84 kimppuun hyökänneen Saksan laivaston taskutaistelulaivan "Admiral Scheerin" etsintöihin. Operaatiosta vapauduttuaan alus palasi paikallissaattajaksi Halifaxiin.


title: HMCS St. Francis

text: "HMCS St. Francis" määrättiin joulukuussa Britteinsaarille muutostöitä varten. Alus lähti 15. tammikuuta 1941 saattueen mukana Britteinsaarille, jonne saavuttuaan se siirrettiin Clydessä telakalle. Telakalta helmikuussa vapauduttuaan alus siirtyi Tobemoryyn, josse se aloitti kouluttautumisen uusille laitteille. Alus liittyi maaliskuussa läntisen reitin alaiseen Greenockiin sijoitettun 4. saattajaryhmään.


title: HMCS St. Francis

text: Alus määrättiin kesäkuussa siirtymään St. Johnsiin huollettavaksi ja se lähti matkaan heinäkuussa suojaten saattuetta. Alus siirrettiin saattueesta vapauduttuaan Pictoun telakalle, jossa taaempi kattila poistettiin lisättäessä polttoainekapasiteettia. Samoin aluksen siltarakennetta muutettiin. Alus palasi joulukuussa koeajojen päätyttyä palvelukseen Newfoundlandin saattajaosastoon ().


title: HMCS St. Francis

text: Alus siirrettiin saattuetehtävistä Londonderryssä telakalle syyskuussa 1942, jolloin sille asennettiin tutka tyyppiä 286M. Alus palasi saattuetehtäviin marraskuussa ja se siirrettiin 5. joulukuuta Halifaxissa telakalle. Alus sai määräyksen koeajojen päätyttyä liittyä kanadalaiseen saattajaosasto C2:een (). Se aloitti telakalta vapauduttuaan 16. huhtikuuta koeajot, joiden päättyessä alus liittyi osastoonsa suojaamaan Atlantin saattueita.


title: HMCS St. Francis

text: Alus siirrettiin heinäkuussa Halifaxissa telakalle, jona aikana se määrättiin 9. tukiryhmään (). Alus liittyi elokuussa uuteen osastoonsa, jonka mukana se osallistui sukellusveneiden uhkaamien saattueiden suojaamiseen. Osaston muut alukset olivat "HMS Itchen", "HMCS St. Croix", HMCS Chambly", "HMCS Sackville" ja "HMCS Morden".


title: HMCS St. Francis

text: Alus osallistui 19. syyskuuta saattueiden ONS18 ja ON202 suojaamiseen. Saattueet oli liitetty niiden jouduttua sukellusveneryhmä Leuthenin uhkaamiksi. Taistelu saattueen suojaamiseksi jatkui useita päiviä ja sen kuluessa upposi useita tukityhmän aluksia. Alus siirtyi Shelburneen telakalle, missä se poistettiin tammikuussa 1944 tutkimusten jälkeen operatiivisista tehtävistä.


title: HMCS St. Francis

text: "St. Francis" siirrettiin helmikuussa koulutustehtäviin Halifaxiin osaksi "HMCS Cornwallista". Alus poistettiin palveluksesta 8. kesäkuuta 1945 ja sen aseistus riisuttiin Sydneyssä. Alus myytiin Boston Iron and Metal Companylle Baltimoreen. "Foundation Security" hinasi "St. Francisin" ja "HMCS Hamiltonin" heinäkuussa Baltimoreen ja 14. heinäkuuta hinattavana ollut alus törmäsi yhdysvaltalaiseen rahtialus "Winding Gulfiin" kärsien pahoja vaurioita. Kolarin seurauksena hinausvaijeri irtosi. "St. Francis" ajautui myöhemmin rantaan Sakonnet Pointissa Rhode Islandilla.


title: HMCS St. Croix

text: HMCS St. Croix (viirinumero I81) oli toisessa maailmansodassa palvellut Kanadan laivaston Town-luokan hävittäjä.


title: HMCS St. Croix

text: Yhdysvallat tilasi aluksen Bethlehem Steeliltä Quincystä, Massachusettsista. Sen köli laskettiin 11. syyskuuta 1918 Burnham-luokan tyypin A -aluksena ja alus laskettiin vesille nimellä "USS McCook". Alus liitettiin Yhdysvaltain laivastoon 30. huhtikuuta 1919.


title: HMCS St. Croix

text: "USS McCook" palveli Atlantilla vuoteen 1922, jolloin se sijoitettiin Philadelphiassa reserviin. Joulukuussa 1939 alus palautettiin palvelukseen ja se aloitti partioinnin Atlantilla. Alus valittiin lend lease -sopimuksen nojalla siirrettäväksi Yhdistyneelle kuningaskunnalle ja se luovutettiin 3. syyskuuta 1940.


title: HMCS St. Croix

text: Alus liitettiin Kanadan laivastoon Halifaxissa 24. syyskuuta nimellä "HMCS McCook". Lyhyen huollon jälkeen alus määrättiin Halifaxin paikallissaattajiin ja se nimettiin 3. lokakuuta "HMCS St. Croixiksi". Marraskuussa alus määrättiin muutostöitä varten telakalle Britteinsaarille ja alus lähti 30. marraskuuta Halifaxista Devonportin telakalle. Matkalla St. Johniin alus kärsi myrskyssä vaurioita ja se palasi 18. joulukuuta Halifaxiin korjattavaksi.


title: HMCS St. Croix

text: Maaliskuussa telakalta palattuaan alus jäi Halifaxiin paikallissaattajaksi, kunnes se määrättiin heinäkuussa perustettavaan Newfoundlandin saattajaosastoon. Alus siirtyi Newfoundlandiin aloittaen Atlantin saattueiden suojaamisen St. John’sin ja Islannin välillä. Syyskuussa alus siirrettiin St. John’sissa telakalle, mistä se palasi palvelukseen huhtikuussa 1942.


title: HMCS St. Croix

text: Alus siirrettiin toukokuussa keskisen Atlantin saattajaosastoon (), jonka mukana se suojasi itään matkannutta saattuetta SC84. Alus liittyi 23. heinäkuuta länteen matkanneeseen saattueeseen ON113 yhdessä "HMS Burnhamin" ja neljän korvetin kanssa. Seuraavana päivänä havaittiin pinnalla Saksan laivaston sukellusveneet "U90" ja "U552", joista alus upotti syvyyspommein ensin mainitun.


title: HMCS St. Croix

text: "HMCS St. Croix" siirrettiin Kanadan saattajaryhmä C4:ään, jonka muut alukset olivat "HMCS Ottawa", "HMCS Sherbrooke" sekä kaksi Kanadan laivaston korvettia ja yksi Britannian kuninkaallisen laivaston korvetti, suojaamaan länteen matkannutta saattuetta ON127. Vorwärts-ryhmään kuulunut sukellusvene "U584" havaitsi saattueen Islannin länsipuolella 9. syyskuuta. Seuraavana päivänä sukellusveneet upottivat kaksi rahtialusta ja vaurioittivat kolmea saattajien torjuntayrityksistä huolimatta. 11. ja 12. syyskuuta sukellusveneet upottivat vielä neljä rahtialusta, mutta seuraavana päivänä saapuneet lentokoneet estivät sukellusveneitä jatkamasta hyökkäyksiä.


title: HMCS St. Croix

text: Alus siirrettiin lokakuussa saattajaryhmä C1:een, jonka mukana se suojasi Atlantin saattueita. Alus siirrettiin marraskuussa huollettavaksi telakalle, mistä se palasi palvelukseen tammikuussa 1943.


title: HMCS St. Croix

text: Suojatessaan saattueita ONS18 ja ON202 12. syyskuuta 1943 alukseen osui sukellusvene "U-305:n" laukaisema akustinen torpedo, joka teki aluksesta liikuntakyvyttömän. Tuntia myöhemmin alukseen osui saman sukellusveneen laukaisema toinen torpedo, mikä upotti "HMCS St. Croixin". "HMS Itchen" pelasti 147 hengen miehistöstä 81 eloonjäänyttä. "HMS Itchenin" upotessa 21. syyskuuta "HMCS St. Croixin" miehistöstä jäi eloon vain yksi.


title: Hamadi Jebali

text: Hamadi Jebali (, ""; s. 12. tammikuuta 1949) on tunisialainen poliitikko ja islamistisen Ennahda-puolueen puoluesihteeri. Jebali valittiin Tunisian väliaikaseksi pääministeriksi marraskuussa 2011 hänen puolueensa parlamenttivaalien voiton jälkeen.


title: Hamadi Jebali

text: Jebali ilmoitti helmikuun 2013 alussa hajottavansa islamistisen Ennahda-puolueen hallituksen ja muodostavansa tilalle virkamieshallituksen rauhoittaakseen maassa oppositiojohtaja Chokri Belaidin murhan jälkeen puhjenneen kuohunnan. Jebali ilmoitti 19. helmikuuta eroavansa pääministerin tehtävästä epäonnistuttuaan uuden hallituksen muodostamisessa.


title: Moncef Marzouki

text: Moncef Marzouki (, kokonimeltään Moncef Ben Mohamed el-Bedoui Marzouki; s. 7. heinäkuuta 1945, Grombalia, Ranskan Tunisia) on tunisialainen poliitikko, ihmisoikeusaktivisti ja sosiaalidemokraattisen Kongressipuolueen puheenjohtaja. Marzouki nimitettiin marraskuussa 2011 maansa väliaikaiseksi presidentiksi parlamenttivaalien jälkeen. Myöhemmin 12. joulukuuta 2011 Marzouki voitti presidentin äänestyksen ja astui virallisesti presidentin virkaan 13. joulukuuta 2011.


title: Moncef Marzouki

text: Marzouki oli ehdokkaana myös vuoden 2014 presidentinvaaleissa. Silloin presidentiksi kuitenkin valittiin Nidaa Tounes -puolueen ehdokas Beji Caid Essebsi, joka sai toisessa äänestyksessä 55,68 % äänistä.


title: FanWing

text: FanWing on brittiläinen prototyyppilennokki. Se käyttää voimanlähteenään siiven päällä pyörivää siipiratasta. FanWing on pääasiassa valmistettu komposiittimateriaaleista. Koneen prototyyppi valmistui 2007, ja se on pääasiassa tarkoitettu kaupunkialueiden valvontaan. Projektista ei ole tullut uutta tietoa vuoden 2008 jälkeen. FanWingin on tarkoitus päästä lopulta jopa 80 minuutin lentoaikoihin.


title: Kyminkartanon koulu

text: Kyminkartanon koulu on peruskoulu Kotkassa Kalliokosken kaupunginosassa. Koulussa toimii vuosiluokat 1–5 syksystä 2012 lähtien. Koulun oppilasmäärä on 266 (2013). Koulun lähiympäristössä sijaitsee Äijänvuoren ulkoilumaasto.


title: Swing Out Sister

text: Swing Out Sister on vuonna 1985 perustettu brittiläinen pop-yhtye Manchesteristä. Yhtyeen suurin hitti lienee Breakout.


title: Cannon-luokka

text: Cannon-luokka eli DET-luokka oli Yhdysvaltain laivaston saattuehävittäjäluokka. Aluksia tilattiin kaikkiaan 116, mutta ainoastaan 72 alusta valmistui loppujen tultua peruutetuksi. Aluksista kuusi luovutettiin valmistuessaan Vapaan Ranskan laivastolle.


title: Cannon-luokka

text: Luokka tunnetaan DET tyypin aluksina kahden dieselsähköisen toisiinsa kytketyn propulsiojärjestelmänsä () englanninkielisen lyhenteensä mukaan.


title: Cannon-luokka

text: Toisen maailmansodan aikana Yhdysvallat luovutti kuusi valmisteilla olevaa alusta lend lease -sopimuksen mukaisesti Ranskan pakolaishallitukselle. Lisäksi kahdeksan alusta luovutettiin vuonna 1945 Brasilialle.


title: Cannon-luokka

text: 1950-luvun alussa luovutettiin erilaisin sopimuksin pääosa jäljellä olevista aluksista Yhdysvaltain liittolaisille kuten Ranska, Alankomaat, Italia, Kreikka, Filippiinit, Taiwan, Thaimaa, Etelä-Korea, Japani, Uruguay ja Peru.


title: Sotilasyksiköt Yhdysvaltain sisällissodassa

text: Yhdysvaltain sisällissodan sotilasyksiköitä olivat (pienimmästä suurimpaan) rykmentti, prikaati, divisioona, armeijakunta ja armeija.


text: Rykmentit () olivat sekä Unionilla että Konfederaatiolla kutakuinkin samanlaiset. Rykmentit koottiin usein saman asuinalueen, uskonnon tai etnisen taustan mukaan. Tämän takia sodassa toimi esimerkiksi saksalaistaustaisten, mustien ja juutalaisten omia rykmenttejä. Sisällissodan alussa rykmentit olivat heikosti organisoituja: Yksittäiset ihmiset kiersivät yhteisössä keräämässä vapaaehtoisia sotilaita omaan rykmenttiinsä. Kun vaadittu miesvahvuus oli saavutettu, vapaaehtoiset ilmottautuivat armeijalle ja sopivat rykmenttinsä johtajan sekä joskus jopa omat uniformunsa ja aseensa.


text: Sekä Unionilla että Konfederaatiolla täyden rykmentin vahvuus oli 1000 miestä, joskin rykmenttien todellinen koko oli usein tappioiden vuoksi vain noin puolet tästä. Valtaosa kummankin osapuolen vapaaehtoisrykmenteistä oli jalkaväkeä.


text: Unionin rykmentti koostui 10 komppaniasta, jotka koostuivat kukin 97 sotilaasta ja kolmesta upseerista. Komppaniat jaettiin edelleen kahteen joukkueeseen ja joukkueet kahteen ryhmään. Rykmenttiä johti eversti, jota auttoivat everstiluutnantti ja majuri.


text: Konfederaatiossa rykmentti koostui 1000 miehestä, joita johtivat kapteeni, kolme luutnanttia, 4 kersanttia ja 4 korpraalia. Sodan alkamisen jälkeen Konfederaatio määräsi osavaltiot vastaamaan rykmenttien uusien sotilaiden rekrytoimisesta, organisoimisesta ja koulutuksesta.


text: Prikaatiin () kuului Yhdysvaltain sisällissodassa kummallakin osapuolella vähintään kaksi rykmenttiä. Tyypillisesti prikaatiin kuului kahdesta viiteen rykmenttiä ja sitä johti prikaatikenraali. Prikaatissa oli yleensä vain yhtä aselajia (jalkaväki, ratsuväki, tykistö, jne.).


text: Divisioonaan () kuului vähintään kaksi prikaatia ja niitä johti kummallakin puolella tavallisesti kenraalimajuri. Unionin divisiooniin kuului tyypillisesti kahdesta kolmeen prikaatia. Konfederaation divisioonat olivat huomattavasti suurempia, sillä niihin saattoi kuulua jopa viidestä kuuteen prikaatia.


text: Divisioonista muodostettiin edelleen armeijakuntia (). Yhteen armeijakuntaan kuului useiden eri aselajien yksiköitä, minkä ansiosta armeijakunta kykeni suorittamaan itsenäisesti sotilasoperaatioita. Armeijakunnan komentajaksi valittiin yleensä siihen kuuluneiden armeijakuntien kenraaleista kaikkein kokenein.


text: Sisällissodan suurin sotilasyksikkö oli armeija (), joka muodostettiin armeijakunnista. Yleisen harhaluulon mukaan kummallakin osapuolella olisi ollut sodassa käytössään vain yksi armeija, mutta todellisuudessa kummallakin osapuolella oli useita itsenäisiä armeijoita. Armeijan johtaja valittiin armeijakuntien tapaan tavallisesti käytettävissä olleista kenraaleista kokenein. Lisäksi kummankin osapuolen presidentit (Abraham Lincoln ja Jefferson Davis) saattoivat antaa itse käskyjä armeijoille.


Kansallisarkiston Jyväskylän toimipaikka on yksi Suomen Kansallisarkiston toimipaikoista. Se oli aiemmin Jyväskylän maakunta-arkisto, yksi Suomen seitsemästä maakunta-arkistosta, jotka yhdessä Kansallisarkiston kanssa muodostivat Arkistolaitoksen. Vuoden 2017 alussa maakunta-arkistot sulautuivat osaksi Kansallisarkistoa. Niistä tuli Kansallisarkiston toimipaikkoja ja vanhan arkistolaitoksen rakenteet purettiin.


title: Kansallisarkiston Jyväskylän toimipaikka

text: Yksi nuorimmista maakunta-arkistoista perustettiin Jyväskylään vuonna 1967. Perustamista tosin ehdotettiin jo vuonna 1909, ja 1920-luvulta lähtien asiaa ajoi Jyväskylän yliopistoyhdistys. Jyväskylän Kasvatusopilliseen Korkeakouluun vuonna 1958 perustetun filosofisen tiedekunnan yhtenä oppiaineena oli historia. Historian opetuksen tarpeet olivatkin keskeinen peruste vuonna 1963 jyväskyläläisten kansanedustajien tekemässä eduskunta-aloitteessa maakunta-arkiston saamiseksi paikkakunnalle. Eduskunta hyväksyi aloitteen, ja asetus Jyväskylän maakunta-arkiston perustamisesta annettiin 3. helmikuuta 1967. Nykyinen Jyväskylän yliopisto on yhä edelleen entisen maakunta-arkiston tärkeä yhteistyökumppani.


text: Maakunta-arkiston johtajina ovat toimineet:


text: Maakunta-arkiston toiminta alkoi väliaikaisiksi tarkoitetuissa tiloissa linja-autoaseman alakerrassa, jossa se jatkui yli 30 vuotta. Lopulta tilojen ahtaus ja kosteusongelmat uhkasivat jo kokoelmien säilymistä ja henkilökunnan terveyttä. Vuonna 2000 arkisto pääsi muuttamaan uuteen, arkistoksi rakennettuun kiinteistöön yliopiston kampusalueen läheisyyteen.


text: Vuonna 2017 Jyväskylän maakunta-arkisto sulautui osaksi Kansallisarkistoa muiden maakunta-arkistojen tapaan. Entinen Jyväskylän maakunta-arkisto toimii nykyään Kansallisarkiston Jyväskylän toimipaikkana.


text: Jyväskylän maakunta-arkisto oli Keski-Suomen maakunnan alueella toimiva valtion piirihallintoviranomainen ja tutkimuslaitos tehtävänään mm. vastaanottaa ja säilyttää arkistoja sekä edistää niiden käyttöä.


text: Toimipaikka palvelee viranomaisia ja kaikkia kansalaisia. Asiakasryhmistä suurimmat ovat sukututkimuksen, tieteellisen ja muunkin tutkimuksen tekijät sekä opiskelijat.


text: Vuodesta 2005 maakunta-arkisto teki yhteistyötä silloin Jyväskylässä toimintansa aloittaneen maanmittauslaitoksen arkiston kanssa. Maakunta-arkisto on palvellut omissa tiloissaan maanmittauslaitoksen ulkoisia asiakkaita. Tämä palveluyhteistyö päättyi vuoden 2012 alussa, kun palvelu siirtyy maanmittaustoimistoihin.


text: Entisessä Jyväskylän maakunta-arkistossa oli säilytettävänä noin kuusi hyllykilometriä arkistoaineistoja vuonna 2011. Suurin osa on toimialueen valtion alue- ja paikallishallinnon viranomaisten asiakirjoja, mutta huomattava osa, yli kaksi hyllykilometriä, on erilaisia yksityisarkistoja, muun muassa yhdistysten, liikeyritysten, sukujen ja yksityisten kansalaisten. Suurimpia aineistokokonaisuuksia ovat tuomiokuntien ja raastuvanoikeuden arkistot. Viranomaisarkistoista tärkeällä sijalla ovat oppilaitosten arkistot koulukaupunkina tunnetussa Jyväskylässä. Yhtenäiset asiakirjasarjat viranomaisarkistoissa alkavat yleensä 1700-luvun loppupuolelta. Vanhin yksittäinen asiakirja entisessä Jyväskylän maakunta-arkistossa on latinankielinen kirje vuodelta 1535.


text: Alkuperäisten asiakirjojen lisäksi tutkijat voivat käyttää Jyväskylän toimipaikassa myös runsasta mikrofilmattua aineistoa, jossa on muun muassa seurakuntien kirkonkirjoja, voudin- ja läänintilejä sekä tuomiokirjoja. Myös Jyväskylän yliopiston historian laitoksen mikrofilmikokoelmat ovat entisessä maakunta-arkistossa.


title: Pianokonsertto nro 24 (Mozart)

text: Pianokonsertto nro 24 c-molli KV 491 on Wolfgang Amadeus Mozartin pianokonsertto, joka valmistui vuonna 1786. Konserton kantaesitys oli 7. huhtikuuta 1786 Burgtheaterissa Wienissä.


title: Pianokonsertto nro 24 (Mozart)

text: Teos on sävelletty pianolle, huilulle, kahdelle oboelle, kahdelle klarinetille, kahdelle fagotille, kahdelle käyrätorvelle, kahdelle trumpetille, patarummuille ja jousisoittimille.


title: Pianokonsertto nro 24 (Mozart)

text: Ludwig van Beethoven sai mahdollisesti tästä konsertosta vaikutteita omaan pianokonserttoonsa nro 3.


title: Bandyliigakausi 2005–2006

text: Jääpallon Suomen Mestaruus kaudella 2005-2006 ratkaistiin kahdentoista joukkueen runkosarjan päätteeksi kahdeksan parhaan pudotuspeleillä. Mestaruuden voitti Tornion Palloveikot.


title: Bandyliigakausi 2005–2006

text: Puolivälierät pelattiin paras kolmesta -systeemillä siten, että ensimmäinen ja tarvittaessa kolmas ottelu käytiin paremmin sijoittuneen kotikentällä.


title: Bandyliigakausi 2005–2006

text: Välierät pelattiin paras kolmesta menetelmällä, ottelut aloitettiin paremmin sijoittuneen kotikentällä.


title: Bandyliigakausi 2005–2006

text: 18. maaliskuuta 2006 Haaparanta


title: Bandyliigakausi 2005–2006

text: ToPV: Markku Aarni, Janne Hietala, Jorma Salmela, Peter Norén, Jari Vaattovaara, Pekka Hiltunen, Jussi Hyry, Paulus Pörhölä, Hannu Mokko, Johannes Koivisto, Tommi Haarakoski, Jussi Harjuoja, Antti Ekman, Mika Jussila, Andrei Bezrodni, Marko Herajärvi, Erkki Koivuranta, Jukka Ohtonen, Kimmo Ohtonen, Mikko Lukkarila, Igor Zolotarev.


title: Bandyliigakausi 2005–2006

text: pistepörssin paras oli OLS:n Samuli Niskanen 67 (29 + 38) pistettä. Toiseksi sijoittui Igor Zolotarev 58 (37+21) ja kolmas oli Mikko Rytkönen 56 (44 + 12).


title: Griffon nivernais

text: Griffon nivernais on Ranskassa kehitetty metsästyskoira.


title: Griffon nivernais

text: Griffon nivernaisin runko on voimakas. Karva on karheaa. Urokset ovat korkeudeltaan 55–62 cm. Nartut ovat korkeudeltaan 53–60 cm. Rotu painaa 22,5–25 kg.


title: Griffon nivernais

text: Griffon nivernais on luonteeltaan ystävällinen. Se on intohimoinen metsästäjä ja kiintyy herkästi omistajaansa. Rotu vaatii paljon säännöllistä liikuntaa, eikä se sovi pelkkään kerrostaloasuntoon.


title: Bandyliigakausi 2004–2005

text: Jääpallon Suomen mestaruus kaudella 2004-2005 ratkaistiin kahdentoista joukkueen runkosarjan päätteeksi kahdeksan parhaan pudotuspeleillä. Uutena joukkueena sarjassa oli kolmen vuoden tauon jälkeen paluun pääsarjaan tehnyt Mikkelin Kampparit. Ennakkosuosikkeina sarjaan lähtivät edellisten kausien finaalijoukkueet Tornion Palloveikot ja Oulun Luistinseura. Runkosarjan voitti kuitenkin Porin Narukerä, joka sijoittui tasapisteisiin ToPV:n kanssa, mutta keskinäisten ottelujen maalieron perusteella porilaiset voittivat runkosarjan. Kärkikaksikko selviytyi myös loppuotteluihin, missä torniolaiset kuitenkin olivat lopulta parempia.


title: Bandyliigakausi 2004–2005


title: Bandyliigakausi 2004–2005

text: Välierät pelattiin paras viidestä menetelmällä. Ottelut aloitettiin kahdella ottelulla paremmin sijoittuneen kotikentällä.


title: Bandyliigakausi 2004–2005

text:
Mestaruus ratkaistiin kaksoisottelussa, ensimmäinen ottelu runkosarjassa heikommin sijoittuneen kotikentällä. Ensimmäinen ottelu pelattiin 18. maaliskuuta 2005 Gränsvallenilla, Haaparannalla ja toinen 20. maaliskuuta 2005 Porissa. Loppuotteluissa paremmuuden ratkaisi kahden ottelun yhteispisteet.
ToPV mestari pistein 4-0.


title: Bandyliigakausi 2004–2005

text: ToPV: Marko Herajärvi, Markku Aarni, Janne Hietala, Johannes Koivisto, Pekka Hiltunen, Paulus Pörhölä, Hannu Mokko, Veli-Matti Körkkö, Jussi Harjuoja, Markku Höynälä, Antti Ekman, Mika Jussila, Jussi Karjalainen, Erkki Koivuranta, Ville-Veikko Angeria, Jukka Ohtonen, Tommi Haarakoski, Jari Vaattovaara, Mikko Lukkarila, Igor Zolotarev, Teemu Collin.


title: Bandyliigakausi 2004–2005

text: pistepörssin paras oli OLS:n Samuli Niskanen 65 pistettä.


title: DSB MY

text: DSB MY on Tanskan valtionrautateiden (Danske Statsbaner, DSB) käytössä ollut dieselveturityyppi. Ruotsalainen NOHAB valmisti DSB:lle vuosina 1954–1965 yhteensä 59 kappaletta dieselsähköisiä MY-vetureita jotka numeroitiin 1101–1159. Yhdysvaltalaisen EMD:n valmistamassa dieselmoottorissa on tehoa 1 264 kW (numerot 1101–1105 ja 1145–1159) tai 1 450 kW (numerot 1106–1144). Veturimalli perustuu pitkälti EMD:n omiin malleihin ja NOHAB valmisti MY:n kaltaisia vetureita myös Norjan ja Unkarin rautateille.


title: DSB MY

text: MY-vetureita käytettiin aluksi henkilöliikenteen pikajunissa ja raskaissa tavarajunissa, myöhemmin niitä käytettiin paikallisliikenteessä ja kevyemmissä tavarajunissa. Nykyään niitä voi tavata Norjan, Ruotsin, Saksan ja Tanskan yksityisradoilta. Tanskan valtionrautateillä MY-vetureiden käyttö väheni 1980- ja 1990-luvuilla, ja viimeinen MY-veturin vetämä juna liikennöi DSB:n väreissä 2001. Yhden erikoisjunia vetämään tarkoitetun veturin DSB on jättänyt kalustoonsa. Osa vetureista on myyty yksityisradoille, tai museoitu (1101, 1104, 1112, 1126, 1159 ja 1129:stä pelkkä ohjaamo). Loput MY-veturit on romutettu.


title: Hollanninrottakoira

text: Hollanninrottakoira ("Hollandse Smoushond") on Alankomaissa kehitetty rottakoira.


title: Hollanninrottakoira

text: Hollanninrottakoiralla on suora selkä ja voimakas lantio. Karva on säänkestävää, kovaa ja huonosti hoidetun näköistä. Värit ovat keltaisen eri sävyt. Urokset ovat korkeudeltaan 37–42 cm. Nartut ovat korkeudeltaan 35–40 cm. Rotu painaa 9–10 kg.


title: Hollanninrottakoira

text: Hollanninrottakoira on luonteeltaan ystävällinen. Se on helppo kouluttaa ja kuuntelee mielellään omistajaansa. Iloisuus on yksi rodun piirteistä.


title: Infiltraatio

text: Infiltraatio eli imeytyminen kuvaa pintaveden siirtymistä maaperän läpi pohjavedeksi. Varsinainen infiltraatio on sadeveden tunkeutumista maan pinnan läpi maaperään, suodanta taas infiltroituneen veden kulkua yhä alemmas pohjaveden rajaan saakka. Suodannan nopeus riippuu maaperän laadusta.


title: Valtion ulkomainen kääntäjäpalkinto

text: Valtion ulkomainen kääntäjäpalkinto on Suomen opetus- ja kulttuuriministeriön jakama palkinto suomalaisen kirjallisuuden kääntäjille. Esityksen palkinnon saajasta tekee Filin neuvottelukunta. Palkinnon arvo on 15 000 euroa.


title: Valtion ulkomainen kääntäjäpalkinto

text: Lähde


title: Uzbekistanin islamilainen liike

text: Uzbekistanin islamilainen liike () on vuonna 1999 toimintansa aloittanut islamilainen terroristiliike, jonka päätavoitteena on ollut kaataa Uzbekistanin Islom Karimovin johtama sekulaari hallinto, ja perustaa islamiin perustuva teokratia. Järjestö on levittäytynyt myös muihin Keski-Aasian valtioihin, sekä Iraniin ja Pakistaniin. Iskuja se on tehnyt kuitenkin pääasiassa Keski-Aasiassa. Järjestöllä on ollut yhteyksiä Al Qaidaan ja Talibaniin. Järjestöön kuuluu arviolta alle 1 000 taistelijaa.


title: Uzbekistanin islamilainen liike

text: Uzbekistanin islamilainen liike perustettiin vuonna 1999 ja aluksi se toimi lähinnä Uzbekistanin rajojen sisällä ja etenkin Ferganan laakson alueella lähellä Kirgisian rajaa. Perustamisvuotensa helmikuussa järjestö teki viisi autopommi-iskua, sekä otti useita panttivankeja vuosina 1999 ja 2000. Panttivangeiksi joutui muun muassa yhdysvaltalainen vuorikiipeilijä, neljä japanilaista geologia ja kahdeksan kirgiisisotilasta. Vuoden 2000 marraskuussa järjestön johtajat Tahir Yuldashev ja Juma Namangani tuomittiin Uzbekistanissa poissaolevina kuolemaan vuoden 1999 pommi-iskujen johdosta. Molemmat olivat kuitenkin jo vuonna 1999 siirtyneet Afganistaniin, jossa he kouluttivat ja rekrytoivat taistelijoita maata hallinneen Taliban-liikkeen suojissa. Afganistanin sodan alettua vuonna 2001 koalition joukot ovat ottaneet kiinni ja tappaneet useita järjetön taistelijoita. Järjestö on kokenut koalition joukkojen toiminnan takia iskukyvyn heikkenemistä, mutta se on samalla levinnyt myös Uzbekistania ympäröiviin maihin. Sillä on sotilastukikohtia Tadžikistanissa ja Afganistanissa. Uzbekistan on saanut tukea järjestön vastaiseen taisteluun Venäjältä, Kiinasta ja Yhdysvalloista. Järjestöä komentanut Yuldashev sai surmansa Yhdysvaltojen ohjusiskussa vuonna 2009 ja hänen jälkeensä johtoon on ilmeisesti noussut Usman Jan-niminen mies.


title: Hygeninajokoira

text: Hygeninajokoira on Norjassa jalostettu metsästyskoira.


title: Hygeninajokoira

text: Hygeninajokoiralla on voimakkaat raajat ja suora selkä. Karva on suoraa ja kiiltävää. Värit ovat punaruskea, kellanruskea, ruskea, musta, valkoinen kellanpunaisin täplin ja läiskin, valkoinen punaruskein täplin ja läiskin sekä valkoinen musta-ruskein merkein. Rotu on painaa 20-25 kg ja on korkeudeltaan 48-61 cm.


title: Hygeninajokoira

text: Hygeninajokoira on luonteeltaan iloinen ja uskollinen. Se on aktiivinen metsästäjä ja uskollinen omistajalleen. Rotu on älykäs ja sillä on voimakas tahto työskennellä.


title: Lumivoikukka

text: Lumivoikukka ("Taraxacum arcticum") on kylmässä viihtyvä voikukkalaji, jota esiintyy muun muassa Huippuvuorten tundralla, joka kasvaa 5–10 cm:n korkuiseksi. Toinen Huippuvuorilla esiintyvä voikukkalaji on napavoikukka ("Taraxacum brachyceras").


title: Last Man Standing

text: Last Man Standing on vuonna 1996 kuvattu toimintaelokuva, joka on uusintaversio Akira Kurosawan elokuvasta "Yojimbo – onnensoturi". Elokuvan pääosia esittävät Bruce Willis, William Sanderson, Ned Eisenberg, Michael Imperioli, Bruce Dern, David Patrick Kelly, Christopher Walken, Karina Lombard ja Ken Jenkins. Elokuvan on ohjannut Walter Hill. Elokuva ei menestynyt taloudellisesti.


title: Lopettaminen

text: Lopettaminen on toimenpide, jolla ihminen tappaa eläimen muutoin kuin metsästys- tai teurastustarkoituksessa.


title: Lopettaminen

text: Yleensä lopetettava eläin on sairas tai vahingoittunut ja lopettaminen tapahtuu eläinsuojelusyistä.


title: Lopettaminen

text: Joissain tapauksissa myös terve eläin päätetään lopettaa, jos sen uskotaan aiheuttavan huomattavaa haittaa tai vaaratilanteita. Tällaisia ovat esimerkiksi toistuvasti pureva vihainen koira, jonka omistaja ei hallitse sitä turvallisesti, asuntokeskukseen tunkeutuva suurpeto tai hirviaitojen väliin eksynyt hirvi.


title: Lopettaminen

text: Suomessa eläimen saa lopettaa vain asiaan perehtynyt henkilö. Lopettaminen voidaan suorittaa joko ampumalla aivoihin tai käyttämällä kaasua, joka aiheuttaa välittömän tajunnan menetyksen ja kuoleman, tai eläinlääkärissä tappavalla yliannoksella tarkoitukseen sopivaa lääkeainetta, kuten barbituraatteja.


title: Lopettaminen

text: Poliisilla on oikeus lopettaa eläin, joka aiheuttaa vaaraa tai huomattavia vahinkoja, tai jonka eloon jättäminen olisi eläinsuojelun kannalta julmaa.


title: Algérie 3

text: Algérie 3 () on algerialainen kaapelitelevisiokanava, joka näkyy myös eri puolella maailmaa satelliitin kautta. Se kuuluu ENTV:n televisioverkostoon. Algérie 3:n ohjelmistoon kuuluu paikallisia draamasarjoja, elokuvia, uutisia, piirrettyjä ja ajoittain myös urheilua.


title: Rutger von Ascheberg

text: Rutger von Ascheberg (1621–1693) oli Ruotsin sotamarsalkka. Hän astui Ruotsin palvelukseen ja oli vuonna 1639 ratsumies Johan Banérin joukoissa. Vuoteen 1646 mennessä hän oli kohonnut ratsumestariksi. Ascheberg oli oman rykmentinsä komentaja 1659 ja ratsuväen kenraalimajuri 1664. Hänet korotettiin vapaaherraksi 1673 ja vuonna 1678 hänestä tuli sotamarsalkka. Aschebergistä tuli Skoonen kuvernööri vuonna 1680 ja kreivi 1687.


title: High Strung

text: High Strung on vuonna 1991 kuvattu indie-komediaelokuva. Elokuvan pääosia esittävät Steve Oedekerk, Thomas F. Wilson, Fred Willard, Jim Carrey, Denise Crosby ja Jani Lane. Kirsten Dunst esiintyy cameoroolissa. Elokuvan on ohjannut Roger Nygard.


title: Antonio Molino Rojo

text: Antonio Molino Rojo (14. syyskuuta 1926 – 2. marraskuuta 2011 Barcelona, Espanja) oli espanjalainen näyttelijä, joka näytteli etupäässä 1960-1970-luvun spaghettiwesterneissä.


title: Antonio Molino Rojo

text: Hänen uralleen mahtuu lähes 90 elokuvaa vuosina 1955–1988 mutta merkittäviä ovat hänen lännenroolinsa Sergio Leonen trilogiassa "Kourallinen dollareita" (1964), "Vain muutaman dollarin tähden", (1965) ja "Hyvät, pahat ja rumat" (1966). Hän näytteli myös Leonen elokuvassa "Huuliharppukostaja" vuonna 1968.


title: Antonio Molino Rojo

text: Rojo ei aina näytellyt westerneissä jengin jäsentä. Elokuvassa "Hyvät, pahat ja rumat" hän esitti hyvää kapteenia, joka oli saanut kuolion jalkaansa. Hän varoitti Angel Eyesia (Lee Van Cleef) olemasta epärehellinen.


title: Peltoleinikki

text: Peltoleinikki ("Ranunculus arvensis") on lähinnä Euraasiassa ja Pohjois-Afrikassa tavattava yksivuotinen, keltakukkainen leinikkilaji. Peltoleinikki on myrkyllinen kasvi.


title: Peltoleinikki

text: Peltoleinikki kasvaa 15–50 cm pitkäksi, joskin Suomessa laji jää yleensä matalakasvuiseksi. Varsi on pysty, harvaan sirottavakarvainen ja tavallisesti runsashaarainen. Ruodillisia tyvilehtiä on 1–6 kappaletta. Niiden lehtilapa on ehyt, vastapuikea ja isohampainen. Ylemmät lehdet ovat lähes ruodittomia, lapa on toistamiseen kolmiosainen, liuskat pitkulaisia tai tasasoukkia. Kukkaperä on sileä ja kukkapohjus karvainen. Kukassa on kaksi kehäkiehkuraa. Sekä verhiö ja teriö ovat viisilehtisiä. Mesikuoppaiset terälehdet ovat 2–6 mm pitkiä ja väriltään vihertävänkeltaisia. Suomessa peltoleinikki kukkii kesä-elokuussa, toisinaan jopa syyskuussa. Hedelmistö koostuu 3–6 mm pitkistä piikkisistä ja nystypintaisista pähkylöistä, joissa on 2–3 mm pitkä lähes suora ota. Pähkylöitä on kuitenkin vähän.


title: Peltoleinikki

text: Peltoleinikin päälevinneisyysalue ulottuu Euroopassa Pyreneiden niemimaalta Isoon-Britanniaan, Etelä-Tanskaan, Puolaan, Romaniaan, Bulgariaan ja Lounais-Ukrainaan. Lisäksi sitä esiintyy erillisenä esiintymänä Kaukasuksen alueella sekä Pohjois-Afrikassa Tunisiasta Marokkoon. Satunnaisena lajia tavataan Fennoskandian etelä- ja keskiosista, Turkista, Lähi-idästä, Iranista ja Keski-Aasiasta. Peltoleinikkiä tavataan myös Japanissa. Pohjois-Amerikassa se on tulokaslaji, jota tavataan paikoin mantereen itä- ja länsiosissa.


title: Peltoleinikki

text: Suomessa peltoleinikki on harvinainen tulokaslaji, jota on tavattu eri puolilla rannikkoa sekä paikoin Etelä-Suomen sisämaassa. Suuri osa Suomessa tehdyistä lajin havainnoista on 1900-luvun alkupuolelta.


title: Peltoleinikki

text: Nimensä mukaisesti peltoleinikki kasvaa päälevinneisyysalueellaan erityisesti pelloilla. Laji on kalkinsuosija. Suomessa laji kasvaa tulokaslajeille tyypillisesti ratapihoilla, myllyillä, satamissa ja kaatopaikoilla.


title: Holland Parkin metroasema

text: Holland Parkin metroasema on Lontoon metron Central Linen asema Kensington and Chelsean alueella Lontoossa Yhdistyneessä kuningaskunnassa. Asema sijaitsee Holland Park -puiston läheisyydessä Lontoon matkakortin maksualueella 2.


title: Holland Parkin metroasema

text: Asema on avattu 30. heinäkuuta 1900 osana Central London Railwayta. Alkuperäinen Harry Bell Measuresin suunnittelema asemarakennus on edelleen käytössä. 28. heinäkuuta 1958 asemalla sattui sähköviasta johtunut tuhoisa tulipalo, jossa menehtyi yksi ja loukkantui 51 ihmistä.


title: Marcilio Dias (1940)

text: Marcilio Dias (runkonumero M1) oli Brasilian laivaston Marcilio Dias -luokan hävittäjä.


title: Marcilio Dias (1940)

text: Alus palveli sisaralustensa kanssa liittoutuneiden Koillisessa laivasto-osastossa, ja siten se pääasiassa partioi eteläisellä Atlantilla etsien akselivaltojen saarronmurtajia. Partiomatkat kestivät yleensä neljätoista vuorokautta kerrallaan. "Marcilio Dias" teki sodan aikana maaliskuusta 1944 huhtikuuhun 1945 kaikkiaan yhdeksän matkaa, joista osan partio-osastoon kuului myös Yhdysvaltain laivaston aluksia, kuten saattuetukialukset "USS Wake Island" ja "USS Mission Bay".


title: Marcilio Dias (1940)

text: Alus osallistui myös tarvittaessa Rion, Recifen ja Trinidadin reiteillä saattueiden suojaamiseen. Heinäkuussa 1944 alus suojasi sisaralustensa kanssa viittä saattuetta, jotka kuljettivat brasilialaisia joukkoja Italiaan. Sodan päätyttyä alus jatkoi palvelustaan, kunnes se poistettiin alusluettelosta 1966.


title: Greenhalgh (1941)

text: Greenhalgh (runkonumero M3) oli Brasilian laivaston Marcilio Dias -luokan hävittäjä.


title: Greenhalgh (1941)

text: Alus palveli sisaralustensa kanssa liittoutuneiden Koillisessa laivasto-osastossa ja siten se pääasiassa partioi eteläisellä Atlantilla etsien akselivaltojen saarronmurtajia. Partiomatkat kestivät yleensä neljätoista vuorokautta kerrallaan.


title: Greenhalgh (1941)


title: Mariz e Barros (1940)

text: Mariz e Barros (runkonumero M2 ja D26) oli Brasilian laivaston Marcilio Dias -luokan hävittäjä.


title: Mariz e Barros (1940)

text: Alus palveli sisaralustensa kanssa liittoutuneiden Koillisessa laivasto-osastossa, ja siten se pääasiassa partioi eteläisellä Atlantilla ja etsi akselivaltojen saarronmurtajia. Partiomatkat kestivät yleensä neljätoista vuorokautta kerrallaan.


title: Mariz e Barros (1940)

text: Alus osallistui myös tarvittaessa Rion, Recifen ja Trinidadin reiteillä saattueiden suojaamiseen. Heinäkuussa 1944 alus suojasi sisaralustensa kanssa viittä saattuetta, jotka kuljettivat brasilialaisia joukkoja Italiaan. Sodan päätyttyä alus jatkoi palvelustaan. Alukselle asennettiin Sea Cat -ohjusjärjestelmä, ennen kuin se poistettiin alusluettelosta 1972.


title: Nessma

text: Nessma () on tunisialainen satelliittitelevisiokanava, jonka näkyvyys kohderyhmä on Maghrebin alue. Kanava näkyy myös koko arabimaailmassa, sekä Euroopassa satelliitin (Hot Birdin ja Nilesatin) kautta.


title: Nessma

text: Kanava perustettiin 16. maaliskuuta 2007 ja viralliset avajaiset se piti 23. maaliskuuta 2007, jonka esitteli viestintäministeri Rafaâ Dekhil. Kanavan ensimmäisiä ohjelmia olivat muun muassa Star Academyyn laulukilpailu formaattiin perustuva Star Academy Maghreb. Ensimmäisen tuotantokauden jälkeen kanava kärsi taloudellisista vaikeuksista, jonka myötä kanavan toimitusjohtaja Nabil Karoui ilmoitti myyneensä 25 prosenttia sekä Quinta Communicationsille että Mediasetille. Uuden rahoituksen myötä kanava alkoi esittämään yhdysvaltalaisia elokuvia ja televisiosarjoja, sekä humoristista keskusteluohjelmaa Ness Nessmaa. Joulukuussa 2009 oli myös tarkoitus esittää Star Academy Maghrebin toista tuotantokautta, joka kuitenkin peruttiin taloudellisista syistä. Ness Nessma suosion myötä kanava päätti tuottaa uusia uutisohjelmia, kuten CAN El Ness, Ness El Hand ja Ness Sport.


title: Nessma

text: 9. lokakuuta 2011 Tunisiassa esitetty animaatioelokuva Persepolis sai islamilaiset salafistit raivostuneeksi elokuvan sisällöstä, jonka johdosta he yrittivät polttaa televisiokanavan aseman. Viikkoa myöhemmin salafistit hyökkäsivät televisiokanavan toimitusjohtajan Nabil Karouin kotiin.Nessma esittää myös eurooppalaisten suurseurojen otteluita, kuten Barcelonan, Manchester Unitedin, Chelsean, Bayern Münchenin ja Olympique de Marseillen. Lisäksi keväästä 2010 lähtien kanava esittää viikoittain erikoisohjelmia Club Africainin ja MC Algerin joukkueista.


title: Bandyliigakausi 2003–2004

text: Jääpallon bandyliigassa kaudella 2003-2004 pelattiin ensin kaksinkertainen runkosarja, jonka jälkeen pelattiin kahdeksan parhaan joukkueen kesken pudotuspelit.


title: Bandyliigakausi 2003–2004

text: Suomen mestaruuden voitti Tornion Palloveikot.


title: Bandyliigakausi 2003–2004

text: Sarjaan nousi Mikkelin Kampparit


title: Bandyliigakausi 2003–2004

text: Puolivälierät pelattiin paras kolmesta siten, että ensimmäinen ottelu käytiin paremmin sijoittuneen kotikentällä.


title: Bandyliigakausi 2003–2004

text: Välierät pelattiin paras kolmesta menetelmällä aloittaen paremmin sijoittuneen kotikentällä.


title: Bandyliigakausi 2003–2004

text: ToPV: Markku Aarni, Hannu Mokko, Mikko Lukkarila, Sami Harjuoja, Tommi Haarakoski, Teemu Collin, Mikko Aarni, Pekka Hiltunen, Jussi Harjuoja, Veli-Matti Körkkö, Antti Ekman, Mika Jussila, Ville-Veikko Angeria, Jussi Karjalainen, Marko Herajärvi, Erkki Koivuranta, Jukka Ohtonen, Jari Vaattovaara, Marko Veittikoski, Igor Zolotarev, Tommi Nurkkala.


title: Bandyliigakausi 2003–2004

text: pistepörssin paras oli OLS:n Samuli Niskanen 122 pistettä.


title: Kanelipöllönen

text: Kanelipöllönen ("Otus icterorhynchus") on pöllösten sukuun kuuluva afrikkalainen lintulaji. Sitä tavataan Kamerunissa, Keski-Afrikan tasavallassa, Kongon tasavallassa, Kongon demokraattisessa tasavallassa, Norsunluurannikolla, Gabonissa, Ghanassa, Guineassa ja Liberiassa.


title: Kanelipöllönen

text: Kanelipöllösen elinpiiriä ovat subtrooppiset ja trooppiset kosteat alavat metsät.


title: Kanelipöllönen

text: Kanelipöllösellä on kaksi alalajia:


title: Luzoninpöllönen

text: Luzoninpöllönen ("Otus longicornis") on pöllöihin kuuluva lintu. Se on kotoperäinen Filippiineillä Luzonin saarella. Sen määrä on vähenemässä, ja sen uhkia ovat metsänhakkuu, kaivostoiminta ja maanviljelyksen laajeneminen.


title: Luzoninpöllönen

text: Sen elinpiiriä ovat subtrooppiset ja trooppiset kosteat alavat ja vuoristometsät 360–1 800 metrin korkeudessa, tuoreimmat havainnot ovat 700–1 500 metrin korkeudesta. Se syö lähinnä hyönteisiä. Pesiä, joissa on poikasia, on havaittu toukokuussa.


title: María Martzoúkou

text: María Martzoúkou () on kreikkalainen kirjallisuuden kääntäjä, joka on tehnyt suomalaista kirjallisuutta tunnetuksi Kreikassa.


title: María Martzoúkou

text: Martzoúkou on kotoisin Korfulta. Hän opiskeli Suomen kirjallisuutta Helsingin yliopistossa ja Kreikan kirjallisuutta Thessalonikin Aristoteles-yliopistossa. Martzoúkou on kääntänyt kreikaksi muun muassa viisi Mika Waltarin teosta, Väinö Linnan "Tuntemattoman sotilaan", "Kalevalan" ja Sofi Oksasen "Puhdistuksen". Hän kääntänyt myös lastenkirjallisuutta ja runoja.


title: María Martzoúkou

text: Martzoúkou työskentelee Suomen Ateenan-instituutissa kääntäjänä. Martzoúkoulle on myönnetty "Kalevalan" käännöksestä vuonna 1994 Kreikan kääntäjäliiton palkinto ja vuonna 1996 Valkoisen Ruusun ritarikunnan mitali.


title: María Martzoúkou

text: Martzoúkoun kääntäjänuran innoittaja oli Pentti Saarikoski ja tämän runot ja kreikkalaisen kirjallisuuden käännöstyö.


title: Acre (1945)

text: Acre (viirinumerot A4 ja D10) oli Brasilian laivaston Acre-luokan hävittäjä.


title: Acre (1945)

text: 1960-luvulla alus modernisoitiin, jolloin etukannen taaempi tykki korvattiin kaksiputkisella 40 millimetrin ilmatorjuntatykillä. Samalla kolmijalkainen masto korvattiin modernimmalla ratkaisulla, johon sijoitettiin tutkajärjestelmiä.


title: Ajuricaba (1945)

text: Ajuricaba (viirinumero A3) oli Brasilian laivaston Acre-luokan hävittäjä.


title: Ajuricaba (1945)

text: Alusta ei todennäköisesti modernisoitu sisaraluksistaan poiketen, vaan se poistettiin palveluksesta vuonna 1964.


title: Amazonas (1943)

text: Amazonas (viirinumerot A1 ja D12) oli Brasilian laivaston Acre-luokan hävittäjä.


title: Amazonas (1943)


title: Apa (1945)

text: Apa (viirinumero D13) oli Brasilian laivaston Acre-luokan hävittäjä.


title: Apa (1945)


title: Araguari (1946)

text: Araguari (viirinumero D15) oli Brasilian laivaston Acre-luokan hävittäjä.


title: Araguari (1946)


title: Amrop

text: Amrop (ennen vuotta 2010 The Amrop Hever Group) on yksi maailman vanhimmista maailmanlaajuisista suorahakuyritysten verkostoista. Amrop koostuu paikallisten yrittäjien omistamista yrityksistä ja sillä on yhteinen sihteeristö Brysselissä. Suorahaun lisäksi Amrop tarjoaa palveluja myös johdon (organisaatioiden johtoryhmien ja hallitusten) arvioinnin ja kehittämisen alueilla. Amropin suomalaisen yrityksen, Amrop Finlandin virallinen nimi on AH Executive Search Oy Ab.


title: Amrop

text: Kansainvälisten suorahakutarpeiden lisääntyessä viisi paikallista suorahakuyritystä Ranskasta, Italiasta, Sveitsistä, Iso-Britanniasta ja Yhdysvalloista perustivat Amrop International -nimisen yhteenliittymän vuonna 1977. Vuotta myöhemmin mukaan liittyi yrityksiä Benelux-maista ja Saksasta. 1980–luvulla toiminta laajeni ja mukaan liittyi yrityksiä Latinalaisesta Amerikasta, Afrikasta ja Aasiasta. 1990–luvulla Amrop laajeni edelleen Latinalaisessa Amerikassa ja Aasiassa, mutta myös Euroopassa, erityisesti Itä-Euroopan maissa.


title: Amrop

text: Vuonna 2000 Amrop yhdistyi The Hever Groupin kanssa ja toimintaa jatkettiin nimellä The Amrop Hever Group. Nimi muutettiin Amropiksi vuonna 2009.


title: Amrop

text:
Amrop koostu paikallisista, yrittäjävetoisista yhtiöistä. Toimipaikkoja on noin sata, ympäri maailmaa.
Amropilla on kansainvälinen johtoryhmä (Executive Board), jonka toimintaa tukee sihteeristö. Amropin sihteeristö sijaitsee Brysselissä, Belgiassa.
Kansainvälinen operatiivinen toiminta on rakennettu yhdeksän toimialaryhmän (Practice Group) ympärille. Toimialaryhmät ovat:Amrop organisaationa ja paikalliset yritykset, josta se koostuu, ovat jäseninä kansainvälisessä suorahakualan järjestössä nimeltään Association of Executive Search Consultants (AESC). Amrop Finland on lisäksi Suomen kansallisen toimialayhdistyksen, FEX Suorahakuyritykset ry:n jäsen.


title: Araguaia (1943)

text: Araguaia (viirinumero D14) oli Brasilian laivaston Acre-luokan hävittäjä.


title: Araguaia (1943)


title: Oikeusministeriön demokratiapalkinto

text: Oikeusministeriön demokratiapalkinto on oikeusministeriön joka toinen vuosi jakama palkinto, jolla pyritään tekemään tunnetuksi suomalaista demokratiaa ja kansalaisyhteiskuntaa. Palkintosumma on 10 000 euroa, joka jaetaan palkittujen kesken. Palkinto on jaettu vuodesta 2011 alkaen.


title: Oikeusministeriön demokratiapalkinto

text:
Vuonna 2011 teemana oli vapaaehtoistoiminta. Palkinnon yhteistyöjärjestöinä olivat oikeusministeriö, Raha-automaattiyhdistys, Suomen Nuorisoyhteistyö - Allianssi ry ja Ylen Ykkösen aamu-tv.
Palkinnon saivat:
Vuoden 2011 palkinnot luovutti Tasavallan presidentti Tarja Halonen.


title: Oikeusministeriön demokratiapalkinto

text: Vuonna 2012 palkinnon saivat kolme lasten ja nuorten osallistumista edistänyttä tahoa:


title: Oikeusministeriön demokratiapalkinto

text: Vuonna 2014 palkinnon saivat lähidemokratiaa edistäneet tahot. Palkinnon saivat:


title: Oikeusministeriön demokratiapalkinto

text: Vuonna 2017 palkinto jaettiin kumppanuutta edistäville toimijoille tai toimintatavoille. Palkinnon saivat:


title: Oikeusministeriön demokratiapalkinto

text: Lisäksi annettiin kunniamaininnat Oulun omaishoidon kehittämisen vuorovaikutteiselle toimintatavalle sekä Arts Equal -hankkeelle.


title: Aschehoug

text: H. Aschehoug & Co. (W. Nygaard) AS on norjalainen kustannusyhtiö, jonka perustivat vuonna 1872 Hieronymus ja Halvar Aschehoug alun perin kirjojen vähittäiskauppaliikkeeksi. Yritys ryhtyi myös kustannusliikkeeksi sen jälkeen, kun William M. Nygaard tuli sen johtajaksi vuonna 1888. Vuonna 1900 kustannus- ja kirjakauppatoiminta erotettiin toisistaan. Vuonna 1935 yritys muutettiin osakeyhtiöksi. Ascehoug on yksi Norjan suurimmista kustannusliikkeistä ja julkaisee norjalaista ja ulkomaalaista kaunokirjallisuutta, tietokirjoja, oppikirjoja, lasten- ja nuortenkirjoja. Konsernin liikevaihto vuonna 2008 oli 664,5 miljoonaa Norjan kruunua. Jos mukaan lasketaan myös Ascehougin osuus "De norkse Bokklubbene"sta ja "Norli Gruppen"ista, kokonaisliikevaihto oli 1528 miljoonaa kruunua.


title: HMS Porpoise (1913)

text: HMS Porpoise oli Britannian Kuninkaallisen laivaston Acasta-luokan hävittäjä, joka palveli ensimmäisessä maailmansodassa.


title: HMS Porpoise (1913)

text: Alus tilattiin Woolstonista Southamptonista John I. Thornycroft and Companyltä ja sen köli laskettiin 14. maaliskuuta 1912. Alus laskettiin vesille 21. heinäkuuta 1913 ja se otettiin palvelukseen tammikuussa 1914.


title: HMS Porpoise (1913)

text: "HMS Porpoise" palveli Suuren laivaston 4. hävittäjälaivueessa vuoteen 1916, jolloin se siirrettiin Skagerrakin taistelun jälkeen laivueen mukana Humberiin. Alus siirrettiin edelleen vuoden lopussa Portsmouthiin. Pian siirron jälkeen laivue hajotettiin, ja sen alukset siirtyivät eri paikallislaivueisiin.


title: HMS Porpoise (1913)

text: Alus myytiin 23. helmikuuta 1920 ilman aseita takaisin valmistajalleen, joka myi sen edelleen Brasiliaan siviiliyritykselle. Brasilian laivasto otti aluksen palvelukseen 9. joulukuuta 1922 ja nimesi sen ensin "Alexandrino Deaencaksi" ja edelleen "Maranhãoksi" runkonumerolla CT 12.


title: HMS Porpoise (1913)

text: "Maranhão" varustettiin 1942 Oerlikonin 20 mm ilmatorjuntatykein, sukellusveneentorjuntakalustolla ja kaikuluotaimella. Alus poimi 13. heinäkuuta 1943 Rio de Janeiron kaakkoispuolelta merestä 86 eloonjäänyttä amerikkalaiselta rahtilaiva "SS African Starilta", jonka Saksan laivaston sukellusvene "U-172:n" oli torpedoinu (). Alus poistettiin palveluksesta 13. syyskuuta 1946, jolloin se oli purjehtinut 89 510 merimailia.


title: Guido Simberg

text: Guido Peter Maximilian Simberg (11. syyskuuta 1887 Viipuri – 23. helmikuuta 1971 Helsinki) oli suomalainen ruotsin kielellä kirjoittanut kirjailija.


title: CT Pará (1908)

text: CT Pará () (runkonumero CT-2) oli Brasilian laivaston Pará-luokan hävittäjä.


title: CT Pará (1908)

text: Sen köli laskettiin 1908 Yarrow Shipbuildersin telakalla Scotstounissa telakkanumerolla 1260 ja alus laskettiin vesille 11. heinäkuuta 1908. Se valmstui 31. joulukuuta 1909.


title: Elsa Sarro

text: Elsa Aurora Sahlberg, kirjailijanimi Elsa Sarro (4. maaliskuuta 1898 Uusikirkko Vpl – 16. huhtikuuta 1967 Helsinki) oli suomalainen kirjailija.


title: Elämysurheilu

text: Elämysurheilulajeilla tarkoitetaan pääasiallisesti moderneja lajeja, joista osa käsitetään yleisesti myös extreme-urheiluksi. Niiden harrastamisen päämääränä on kilpailumenestyksen sijaan saavuttaa lähinnä uusia, henkilökohtaisia elämyksiä ja kokemuksia, sekä haastaa itseään. Lajien luonne yleensä tukee tätä ainakin jonkinasteisen vaarantunteen myötä, joskin lajien todellinen vaarallisuus vaihtelee merkittävästi. Lajeille yhteistä on niiden huono soveltuvuus perinteiseen suoritusperusteiseen kilpaurheiluun, sekä niiden harrastajien korostama yksilökeskeisyys harrastuksen motivaation lähteenä.


title: Elämysurheilu

text: Elämysurheilulajien tarkkaa listaa on vaikea esittää. Joidenkin lajien osalta on olemassa myös kilpamuodot, joiden kuuluminen tähän joukkoon voidaan kyseenalaistaa. Tyypillisesti lajivalikoimaan kuitenkin kuuluvat mm.:


title: Elämysurheilu

text: Lajeilla on joitakin tyypillisesti yhdistäviä piirteitä. Niiden harrastaminen on yleensä verrattaen järjestymätöntä verrattuna perinteisempiin urheilulajeihin. Niiden harrastuksen muoto on myös yleensä vapaamuotoisempaa, eikä lajeilla ole yleensä kirjoitettuja sääntöjä tai välttämättä edes tarkkaa lajimääritelmää. Lajit ovat tyypillisesti nuoria, ja niiden sisällä sekä lajin että välineiden kehitys on nopeatempoista.


title: Sverdrupin saari

text: Sverdrupin saari sijaitsee Venäjän Siperian pohjoispuolisella Karanmerellä Novaja Zemljasta itään. Saari sijaitsee Aasian mantereelta 120 kilometrin päässä Jamalin ja Gydanin niemimaiden lähellä pohjoiseen Ob-joen suusta ja Jenisein lahdesta.


title: Simberg

text: Simberg on muun muassa seuraavien henkilöiden sukunimi:


title: Stride

text: Stride (suomeksi kirjaimellisesti "harppaus") oli 1910- ja 1920-luvun vaihteessa New Yorkin Harlemissa kehittynyt pianonsoittotyyli.


title: Stride

text: Stride perustui ragtimen rytmikuvioon. Siinä pianistin vasen käsi soittaa vuorotellen bassonuotteja ja korkeammalta soitettavia sointuja – nämä ovat usein pitkällä etäisyydellä toisistaan, mikä tarkoittaa että pianistin vasemman käden pitää olla jatkuvassa, harppovassa liikkeessä. Bassonuottia korostettiin toisinaan lisäämällä siihen vasemman käden peukalolla desimi painollisella tahdinosalla. Harmonisesti stride-musiikki oli ragtimea monimutkaisempaa soitettavan soinnun vaihtuessa usein kahden iskun välein.


title: Stride

text: 1920-luvun striden tärkeimpiä edustajia olivat James P. Johnson, Fats Waller ja Willie ”The Lion” Smith. Johnson tunnetaan ”stride-pianon isänä”. 1930-luvulla suosioon tulleen Art Tatumin soittoa pidetään usein stride-tyylin huippukohtana, vaikka hänen soittotyylinsä poikkesikin huomattavasti aiemmista stride-pianisteista.


title: The Dickies

text: The Dickies on vuonna 1977 perustettu yhdysvaltalainen punkrock-yhtye. The Dickies oli Los Angelessin ensimmäisiä punk-yhtyeitä.


title: The Dickies

text: Yhtyeen huumoripitoinen musiikki on saanut vaikutteita Ramonesilta. Yhtye on suosittu Britanniassa, jossa heidän kappaleensa "Banana Splits" nousi vuonna 1979 Top 10:een.


title: Yhdysvaltain poliittinen historia 1774–1901

text: Yhdysvaltain poliittisen historian voidaan katsoa alkaneen vuonna 1774, jolloin ensimmäinen mannermaakongressi kokoontui Philadelphiassa ja ajatus emämaa Iso-Britanniasta irtautumisesta syntyi. Vapaussodan jälkeen Yhdysvallat itsenäistyi ja liittovaltion hallinto siirrettiin siirtokuntien kongressilta Yhdysvaltain kongressille ja presidentille. Tästä huolimatta jokaisella osavaltiolla on myös oma kongressinsa (), joka säätelee osavaltion omia lakeja.


text: Tämä artikkeli käsittelee Yhdysvaltain poliittista historiaa ensimmäisestä siirtokuntien kongressista presidentti William McKinleyn salamurhaan 14. syyskuuta 1901 saakka. Vaikka presidentiksi noussut varapresidentti Theodore Roosevelt ehtikin toimia presidenttinä loppuvuoden 1901, ei hänen valtaannousunsa aikaisia poliittisia tapahtumia enää käsitellä artikkelissa.


text: Vuonna 1789 valitsijamieskokous valitsi vapaussodassa kunnostautuneen kenraali George Washingtonin yksimielisesti Yhdysvaltain ensimmäiseksi presidentiksi. Merkittävimmät syyt Washingtonin valintaan olivat hänen sotilaalliset ansionsa, osallistuminen perustuslain allekirjoitukseen ja kansan luottamus. Washington käytti presidenttinä toimeenpanovaltaansa hyvin harkiten, sillä jokainen hänen tekonsa muovasi presidentin myöhemäpää asemaa Yhdysvalloissa.


text: Vaikka Washingtonin presidenttikausilla hallituksella ei ollut muodollista perustuslaillista asemaa, delegoi Washington tehtäviään neuvonantajilleen. Merkittävimmät näistä olivat varapresidentti John Adams, ulkoministeri John Jay (siirtyi myöhemmin korkeimman oikeuden tuomariksi, tilalle Thomas Jefferson) ja sotaministeri Benjamin Lincoln. Samalla Yhdysvaltoihin muodostuivat maan ensimmäiset poliittiset puolueet, kun vahvaa liittovaltiota kannattanut Alexander Hamilton perusti federalistisen puolueen ja osavaltioiden itsemääräämisoikeutta tukenut Jefferson demokraattis-republikaanisen puolueen. Washington itse pysyi poliittisesti sitoutumattomana.


text: Washingtonin presidenttikausilla Yhdysvallat noudatti puolueettomuuspolitiikkaa. Kun Ranska ja Iso-Britannia ajautuivat vuonna 1793 sotaan, päätti Washington pitää Yhdysvallat erillään sodasta. Hänen mielestään Yhdysvaltain tulisi kehittää vahvempi armeija ennen kuin se olisi valmis osallistumaan aseellisiin konflikteihin.


text: Vuonna 1797 Yhdysvaltain toiseksi presidentiksi valittiin federalisti John Adams. Varapresidentiksi äänestettiin Thomas Jefferson. Adamsin kaudella Yhdysvallat pyrki luomaan paremmat kauppayhteydet Ranskaan. Yritykset kuitenkin epäonnistuivat, kun Ranskan ulkoministeri Charles Maurice de Talleyrand halusi Yhdysvalloilta lahjuksia ennen kuin suostui neuvottelemaan. Yhdysvallat kieltäytyi ja maat ajautuivat lyhyeen merisotaan.


text: Yksi Adamsin kauden merkittävimmistä ja kiistellyimmistä lakimuutoksista oli "Alien and Sedition Acts" -laki. Lain nojalla Yhdysvaltain presidentille annettiin oikeus karkottaa sellaisesta maasta tullut siirtolainen, jonka kanssa Yhdysvallat oli sodassa. Lisäksi laki velvoitti lehtiä sensuroimaan hallitusta kritisoineet kirjoitukset.


text: Vuonna 1801 presidentiksi nousi demokraattis-republikaani Thomas Jefferson varapresidenttinään Aaron Burr. Jeffersonin kaudella tehdyn Louisianan oston ansiosta Yhdysvaltain pinta-ala lähes kaksinkertaistui. Yhdysvallat pyrki aluksi pysymään erossa vuonna 1803 alkaneista Napoleonin sodista, mutta brittien ja ranskalaisten hyökättyä yhdysvaltalaisten kauppa-alusten kimppuun Jefferson asetti maat kauppasaartoon vuonna 1807. Saarto vahingoitti vakavasti Yhdysvaltain taloutta ja se purettiin jo seuraavana vuonna.


text: Vuonna 1808 presidentiksi valittiin demokraattis-republikaanien James Madison ja varapresidentiksi George Clinton. Madisonin kaudella federalistien perustaman kansallisen pankin toimilupa meni umpeen ja kongressin piti äänestää pankin jatkosta. Koska kongressissa oli tuolloin huomattava demokraattis-republikaanien enemmistö, pankin jatkaminen evättiin. Vuonna 1816 kongressi päätti kuitenkin perustaa toisen kansallisen pankin, joka kuitenkin ajautui konkurssiin parikymmentä vuotta myöhemmin.


text: Yhdysvaltain sotapolitiikka muuttui radikaalisti Madisonin kausien aikana. Jeffersonin kaudella aloitetun kauppasaarron takia Iso-Britannia oli alkanut värväämään yhdysvaltalaisia kauppalaivoja ja intiaaneja sotatoimiin Yhdysvaltoja vastaan. Samaan aikaan sotahaukkoina tunnettu demokraattis-republikaanipoliitikkojen ryhmä kongressissa ajoi läpi useita armeijaa tukeneita lakiehdotuksia. Armeijan tukeneminen huipentui vuonna 1812, kun kongressi julisti sodan Iso-Britanniaa vastaan. Britit olivat sodassa pitkään niskan päällä, jonka takia sotaa kritisoitiin Yhdysvalloissa ankarasti. Britanniaa huomattavasti heikommasta asevarustelusta huolimatta Yhdysvallat sai joitakin merkittäviä voittoja, lähinnä kenraali Andrew Johnsonin ansiosta, ja sota päättyi ratkaisemattomana vuonna 1815.


text: Demokraattis-republikaanien James Monroe voitti selvästi vuoden 1816 vaalit ja nousi seuraavana vuonna maan viidenneksi presidentiksi. Monroen ensimmäisellä kaudella Yhdysvallat pyrki parantamaan välejään Espanjaan. Maiden välit olivat huonontuneet Yhdysvalloille kuuluneen Georgian ja Espanjan Floridan välisten rajakonfliktien takia. Yhdysvallat pyrki ratkaisemaan ongelman ostamalla Floridan viidellä miljoonalla dollarilla: tämä kuitenkin aiheutti maan ensimmäisen laajan finanssikriisin.


text: Toinen Monroen ensimmäisellä kaudella puhuttanut ongelma oli orjuuskysymys. Kun Missouri pyrki Yhdysvaltain osavaltioksi, ryhtyivät pohjois- ja etelävaltiot kiistelemään siitä, tulisiko uudessa osavaltiossa sallia orjuus vai ei. Kongressi hyväksyi lopulta niin kutsutun Missourin kompromissin, joka salli Missourissa orjuuden, mutta kielsi sen Mainessa.


text: Toisella presidenttikaudellaan Monroe halusi kasvattaa Yhdysvaltain vaikutusvaltaa maailmalla. Vuonna 1823 hän julkaisi yhdessä John Quincy Adamsin kanssa niin kutsutun Monroen opin, jonka mukaan Yhdysvallat ei sotkeudu Euroopan asioihin, kunhan eurooppalaiset eivät yritä perustaa uusia siirtokuntia Amerikan mantereelle.


text: Vuonna 1825 presidentiksi nousi vaaleissa lahjonnasta syytetty kansallis-republikaani John Quincy Adams, John Adamsin poika. Lahjontaepäilyjen takia Adamsilla ei usein ollut kongressin tukea takanaan ja useat hänen ajamansa muutokset kaatuivat Andrew Jacksonin kannattajien vastustukseen. Yksi merkittävimmistä Adamsin kauden aikaisista päätöksistä oli kuitenkin Erien kanavan rakentaminen, jolla suurilta järviltä saatiin vesiyhteys Yhdysvaltain itärannikolle.


text: Vuoden 1828 presidentinvaalit olivat yhdet aikakauden suosituimmista: äänioikeuttaan käytti nelinkertainen määrä ihmisiä edellisiin presidentinvaaleihin verrattuna. Vaalit voitti lopulta sotasankarina tunnetuksi tullut kenraali Andrew Jackson. Jackson oli hyvin omavaltainen presidentti ja hänestä käytettiinkin pilkkanimeä "Kuningas Andrew I". Samalla maan poliittiset puolueet muotoutuivat uudelleen. Demokraattis-republikaanisen puolueen tilalle syntyi Jacksonia tukenut demokraattinen puolue ja federalistisesta puolueesta Jacksonia vastustanut Whig-puolue.


text: Jacksonin presidenttikausien aikana kansallinen pankki velkaantui pahasti. Kongressi hyväksyi pankin elvytyspaketin, mutta Jackson käytti veto-oikeuttaan ja esti elvytyksen. Tämän seurauksena pankki kaatui muutamaa vuotta myöhemmin.


text: Jacksonin toisen kauden alussa Etelä-Carolina kieltäytyi maksamasta korkeita veroja liittovaltiolle. Konfliktin välttämiseksi kongressi oli jo valmis alentamaan verotusta, mutta Jackson päätti uhata osavaltiota liittovaltion armeijalla mikäli tämä ei luovu vaatimuksistaan. Etelä-Carolina perui vaatimuksensa, eikä verotusta tarvinnut leikata. Samaan aikaan Etelä-Carolinan konfliktin kanssa Georgiassa oli syntymässä uusi välikohtaus cherokee-intiaanien ja uudisasukkaiden välille: uudisasukkaat olivat vallanneet intiaaneilta laittomasti valtavia maa-alueita. Riita sovittiin lopulta, kun intiaanit suostuivat vaihtamaan maansa uuteen alueeseen Arkansasista. Uudelleensijoitus vaati kuitenkin tuhansien intiaanien hengen.


text: Vuonna 1837 presidentiksi nousi demokraatti Martin Van Buren. Pian Van Burenin kauden alkamisen jälkeen Yhdysvallat ajautui pahaan finanssikriisiin, joka johtui suurimmilta osin Andrew Jacksonin tekemistä varainsiirroista liittovaltiolta osavaltioiden pankeille. Pankkien kaatuminen johti tuhansien yhdysvaltalaisten työpaikkojen ja maatilojen menettämiseen. Van Buren pyrki edeltäjänsä tavoin nostamaan deflaatiota ja sai näin parannettua taloustilannetta hiukan.


text: Vuodesta 1838 eteenpäin yhdysvaltalaiset siirtolaiset ryhtyivät asettumaan Mainen ja Kanadan väliselle raja-alueelle, jonka hallinnasta Iso-Britannia ja Yhdysvallat kiistelivät. Kun alueella oleskelleet britit ryhtyivät hätistelemään yhdysvaltalaisia siirtolaisia, lähetti hallitus alueelle liittovaltion armeijan joukkoja. Iso-Britannia ja Yhdysvallat kuitenkin sopivat riidan rauhanomaisesti allekirjoittamalla vuonna 1843 Webster–Ashburtonin rauhan.


title: Bandyliigakausi 1999–2000

text: Jääpallon Bandyliigassa kaudella 1999-2000 pelattiin kolmentoista joukkueen kaksinkertainen runkosarja, johon oli lisätty kaksi ns. paikallisottelua kullekin joukkueelle. Kahdeksan parasta jatkoi pudotuspeleihin. Tornion Palloveikot voitti ensimmäisen Suomen mestaruutensa. Loppuottelussa se voitti Oulun Luistinseuran.


title: Bandyliigakausi 1999–2000

text: Sarjaan nousi Kulosaaren Vesta.


title: Bandyliigakausi 1999–2000

text: Puolivälierät pelattiin paras viidestä. kaksi ensimmäistä paremmin sijoittuneen ja kaksi seuraavaa heikommin sijoittuneen kotikentällä. Mahdollinen viides ottelu jälleen paremmin sijoittuneen kentällä.


title: Bandyliigakausi 1999–2000

text:
Pelattiin paras kolmesta. Ensimmäinen ja tarvittaessa kolmas ottelu paremmin sijoittuneen kotikentällä.
Pelattiin 18. maaliskuuta Oulunkylässä.
ToPV: Pasi Hiekkanen, Petteri Lampinen, Peter Stock, Mikko Aarni, Marko Miinala, Pekka Hiltunen, Alexander Tchermenin, Paulus Pörhölä, Rami Kekkonen, Veli-Matti Körkkö, Kari Salo, Jussi Karjalainen, Sakari Pörhölä, Erkki Koivuranta, Väinö Vierelä, Jari Vaattovaara, Igor Zolotarev, Jari Tallgren, Jukka Ohtonen. Valmentaja: Anders Strömbäck
Paras maalintekijä oli Jari Vaattovaara 67, joka voitti myös pistepörssin pistein 103.


title: CT Amazonas (1908)

text: CT Amazonas () (runkonumero CT-1) oli Brasilian laivaston Pará-luokan hävittäjä.


title: CT Amazonas (1908)

text: Alus tilattiin Yarrowilta osana vuoden 1907 laivasto-ohjelmaa. Sen köli laskettiin 11. heinäkuuta 1908 ja alus laskettiin vesille 8. joulukuuta. Alus valmistui 31. joulukuuta 1909.


title: CT Rio Grande do Norte

text: CT Rio Grande do Norte () (runkonumero CT-4) oli Brasilian laivaston Pará-luokan hävittäjä.


title: CT Rio Grande do Norte

text: Brasilian liityttyä 24. lokakuuta 1917 ensimmäiseen maailmansotaan liittoutuneiden rinnalle maa lähetti Afrikan luoteisrannikolle laivueen, johon "Rio Grande do Norte" liitettiin. Alus palveli osaston mukana seuraavat kolme kuukautta ennen sodan päättymistä ja Brasiliaan paluuta. Alus palveli edelleen toisessa maailmansodassa, mutta sen tehtävät olivat toisarvoisia partiotehtäviä rannikon läheisyydessä. Alus poistettiin palveluksesta 1944.


title: CT Alagoas (1909)

text: CT Alagoas () (runkonumero CT-6) oli Brasilian laivaston Pará-luokan hävittäjä.


title: CT Alagoas (1909)

text: Alus tilattiin Yarrowilta osana vuoden 1907 laivasto-ohjelmaa. Sen köli laskettiin 1908 ja alus laskettiin vesille 7. syyskuuta 1909. Alus valmistui 28. helmikuuta 1910.


title: CT Santa Catarina

text: CT Santa Catarina () (runkonumero CT-9) oli Brasilian laivaston Pará-luokan hävittäjä.


title: CT Santa Catarina

text: Brasilian liityttyä 24. lokakuuta 1917 ensimmäiseen maailmansotaan liittoutuneiden rinnalle maa lähetti Afrikan luoteisrannikolle laivueen, johon "Santa Catarina" liitettiin. Alus palveli osaston mukana seuraavat kolme kuukautta ennen sodan päättymistä ja Brasiliaan paluuta. Alus palveli edelleen toisessa maailmansodassa, mutta sen tehtävät olivat toisarvoisia partiotehtäviä rannikon läheisyydessä. Alus poistettiin palveluksesta 1944.


title: CT Paraná (1910)

text: CT Paraná () (runkonumero CT-8) oli Brasilian laivaston Pará-luokan hävittäjä.


title: CT Paraná (1910)

text: Alus tilattiin Yarrowilta osana vuoden 1907 laivasto-ohjelmaa. Sen köli laskettiin 1908 ja alus laskettiin vesille 1909. Alus valmistui 1910.


title: CT Sergipe

text: CT Sergipe () (runkonumero CT-7) oli Brasilian laivaston Pará-luokan hävittäjä.


title: CT Sergipe

text: Alus tilattiin Yarrowilta osana vuoden 1907 laivasto-ohjelmaa. Sen köli laskettiin 1908 ja alus laskettiin vesille 25. toukokuuta 1910. Alus valmistui 1910.


title: CT Mato Grosso

text: CT Mato Grosso () (runkonumero CT-10) oli Brasilian laivaston Pará-luokan hävittäjä.


title: CT Mato Grosso

text: Alus tilattiin Yarrowilta osana vuoden 1907 laivasto-ohjelmaa. Sen köli laskettiin 1908 ja alus laskettiin vesille 23. syyskuuta 1909. Alus valmistui 1909.


title: CT Piauhy (1908)

text: CT Piauhy () (runkonumero CT-3) oli Brasilian laivaston Pará-luokan hävittäjä.


title: CT Piauhy (1908)

text: Brasilian liityttyä 24. lokakuuta 1917 ensimmäiseen maailmansotaan liittoutuneiden rinnalle maa lähetti Afrikan luoteisrannikolle laivueen, johon "Piauhy" liitettiin. Alus palveli osaston mukana seuraavat kolme kuukautta ennen sodan päättymistä ja Brasiliaan paluuta. Alus palveli edelleen toisessa maailmansodassa, mutta sen tehtävät olivat toisarvoisia partiotehtäviä rannikon läheisyydessä. Alus poistettiin palveluksesta 1944.


title: Agnelli

text: Agnellin suku on yksi Italian ja erityisesti Torinon elinkeinoelämän vaikutusvaltaisimmista suvuista.


title: Agnelli

text: Agnellit tunnetaan parhaiten autonvalmistaja Fiatin ja sitä kautta muun muassa Ferrarin sekä jalkapalloseura Juventuksen omistajina. Suku käyttää edelleen huomattavaa valtaa niissä ja useissa muissa yrityksissä sijoitusyhtiöidensä kautta. Suvun tärkein holdingyhtiö on Exor.


title: CT Parahyba (1909)

text: CT Parahyba () (runkonumero CT-5) oli Brasilian laivaston Pará-luokan hävittäjä.


title: CT Parahyba (1909)

text: Brasilian liityttyä 24. lokakuuta 1917 ensimmäiseen maailmansotaan liittoutuneiden rinnalle maa lähetti Afrikan luoteisrannikolle laivueen, johon "Parahyba" liitettiin. Alus palveli osaston mukana seuraavat kolme kuukautta ennen sodan päättymistä ja Brasiliaan paluuta. Alus palveli edelleen toisessa maailmansodassa, mutta sen tehtävät olivat toisarvoisia partiotehtäviä rannikon läheisyydessä. Alus poistettiin palveluksesta 1944.


title: Kirsti Siiskonen

text: Kirsti Hellin Siiskonen (5. kesäkuuta 1918 Mikkeli – 19. maaliskuuta 1984 Helsinki) oli suomalainen kirjailija.


title: Arvid von Martens

text: Arvid Hugo Julius von Martens (22. helmikuuta 1903 Helsinki – 28. kesäkuuta 1993 Helsinki) oli suomalainen katulähetystyön uranuurtaja.


title: Arvid von Martens

text: Von Martensin vanhemmat olivat baltiansaksalaista sukua olevat todellinen valtioneuvos Friedrich Julius Martens ja Mary Alice Julie Fremmert. Friedrich Martens toimi lääkärinä Venäjän laivaston palveluksessa Viaporin linnoituksessa. Perheessä oli viisi poikaa: Arvid, 1904 syntynyt Hugo, 1905 syntynyt Hans sekä nuorimmat veljet Werner ja Leo. Vaikka Martensin perhe kuului baltiansaksalaiseen aateliin, se ei tuolloin vielä käyttänyt von-etuliitettä.


title: Arvid von Martens

text: Arvid von Martens kävi Helsingin saksalaista koulua ja vuodesta 1914 Helsingin venäläistä lyseota. Hän tutustui näihin aikoihin muun muassa Leo Tolstoin ajatuksiin.


title: Arvid von Martens

text: Suomen itsenäistyttyä Friedrich Martens menetti virkansa mutta koska hän oli hankkinut Suomen kansalaisuuden perhe sai jäädä Suomeen. Perhe menetti kuitenkin varojaan Privatbankenin konkurssissa ja joutui muuttamaan pienempään asuntoon sekä tulemaan toimeen omaisuuden myynnistä saaduilla rahoilla. Friedrich Martens aikoi perustaa oman lääkärinvastaanoton sekä lepokodin mutta syöpään sairastuminen esti nämä suunnitelmat. Hän kuoli 60-vuotiaana vapunaattona 1922. Arvid von Martens joutui lopettamaan koulunkäynnin ylioppilastutkintoa suorittamatta ja hän työskenteli sitten aluksi Valtion rautateiden palveluksessa Pasilassa sekä sitten vuosina 1921–1929 konttoristina Suomen Höyrylaiva Oy:n konttorissa. Samaan aikaan hän liittyi Pelastusarmeijaan ja toimi 1922–1929 Pelastusarmeijan sotilaana. Vuodesta 1929 lähtien Arvid von Martens siirtyi kokonaan Pelastusarmeijan palvelukseen, kävi Pelastusarmeijan kadettikoulun 1929–1930 ja toimi sitten Pelastusarmeijan upseerina. Hän tutustui Pelastusarmeijassa tulevaan vaimoonsa Kate Armida Nymaniin ja he menivät naimisiin 1929. Perheeseen syntyi kaksi poikaa Paul (1930–2017) ja Peter (1932–1983) sekä kaksi tytärtä Margret (s. 1935) ja Heidi (s. 1944).


title: Arvid von Martens

text: Arvid von Martens toimi yhdessä vaimonsa kanssa Pelastusarmeijan upseerina ensin Turussa, sitten Kristiinankaupungissa 1931–1933, Karjaalla 1933–1935 ja Sipoossa 1935–1937. Hän erosi maaliskuussa 1937 Pelastusarmeijan upseerin toimesta koska koki ettei voinut työskennellä haluamallaan tavalla ja hän toimi sitten vapaana evankelistana seuraavat neljä vuotta. Von Martens teki evankelioimistyötä Helsingin seudulla ja teki myös kokousmatkoja Suomen ruotsinkielisille alueille. Hän perusti useita rukouspiirejä ja sai vaikutteita Kenwick- ja Oxford-liikkeeltä.


title: Arvid von Martens

text: Talvisodan aikana aseistakieltäytynyt von Martens oli lyhyen aikaa vankilassa ja sen jälkeen työpalveluksessa kurikomppaniassa Turussa. Jatkosodan aikana hän toimi aluksi kirjurina ja sen jälkeen venäjän ja saksan kielen taitonsa ansioista tulkkina siviilisotavankien leirillä Miehikkälässä. Huhtikuusta 1942 alkaen von Martens oli keittiömiehenä ja apukirjurina "Koulutuskeskus 6":ssa Kouvolassa. Hän sai Kouvolassa ollessaan tilaisuuden myös parantaa heikkoa suomen kielen taitoaan ja harjoitti siellä myös evankelioimistyötä.


title: Arvid von Martens

text: Von Martens tuli Helsingin evankelis–luterilaisten seurakuntien diakoniakeskuksen palvelukseen katulähetystöntekijäksi juhannuksena 1944. Sodan päätyttyä Helsingissä vallitsi syksyllä 1944 huutava asuntopula. Kaikille ei riittänyt tilapäistä majoitusta edes parakeissa tai Pelastusarmeijan yömajoissa ja niinpä Helsingin kaupunki avasi vuoden 1945 alussa kahdeksan kallioon louhittua väestönsuojaa asunnottomien yöpymispaikoiksi ja nämä suojat olivat käytössä vuoteen 1954 saakka. Monet asunnottomista olivat kotiutettuja sotilaita joilla oli usein alkoholi– ja muita ongelmia. Näiden ihmisten parissa von Martens aloitti työnsä. Hän vieraili myös sairaaloissa ja Katajanokan sekä Sörnäisten vankiloissa. Hän oli järjestämässä myös tilapäisiä majoitustiloja asunnottomille seurakuntien omistamiin tiloihin muun muassa Mikael Agricolan ja Johanneksenkirkon alla oleviin kryptiin. Katulähetys perusti myös kaksi veljeskotia miehille ja yhden kodin naisille.